title: Birgitte Husebye

text: Tampereen MM-kilpailuissa 2001 Husebye voitti viestistä pronssia. Samana vuonna Akitan World Gameseissa hän voitti henkilökohtaisella matkalla pronssia ja sekaviestissä kultaa.


title: Birgitte Husebye

text: Sümegin EM-kilpailuissa Husebye voitti kultaa viestistä ja pronssia keskimatkalta ja pitkältä matkalta. Rapperswil-Jonan MM-kilpailuissa 2003 ja Västeråsin MM-kilpailuissa 2004 hän voitti viestipronssia. Västeråsissa hän saavutti myös parhaan henkilökohtaisen MM-kisasijoituksensa sijoituttuaan pitkällä matkalla viidenneksi.


title: Pierrot

text: Pierrot voi tarkoittaa seuraavia asioita:


title: Corinne Lepage

text: Corinne D. M. Lepage (s. 11. toukokuuta 1951 Boulogne-Billancourt, Ranska) on ranskalainen poliitikko, CAP 21 -puolueen perustaja ja puheenjohtaja vuodesta 1996, sekä Mouvement Démocrate -puolueen (MoDem) perustajajäsen ja varapuheenjohtaja. Hän on myös geeniteknologian vaikutuksia tutkivan CRII-GEN-järjestön perustajajäsen. Vuonna 2009 Lepage tuli valituksi Euroopan parlamenttiin ja kuului siellä Euroopan liberaalidemokraattien liiton ryhmään.


title: Corinne Lepage

text: Nuorena lakimiehenä 1978 Lapage perusti miehensä kanssa Ranskan ensimmäisen ympäristölainsäädäntöön erikoistuneen asianajajatoimiston. Samana vuonna sattunut Amoco Cadizin haaksirikko, jossa Lepage edusti öljyonnettomuudesta kärsineitä paikkakuntia toi hänelle kuuluisuutta. Tämän jälkeen hän toimi monissa ympäristöön liittyneissä tapauksissa paikallisten järjestöjen ja ryhmien puolella.


title: Corinne Lepage

text: 1986 hän nousi Cabourgin kunnan valtuustoon ja 1995 hän otti poliittisesti sitoutumattomana vastaan ympäristöministerin paikan pääministeri Alain Juppén hallituksessa. Hallituksen vaihtuminen 1997 merkitsi loppua ministeriuralle, muttei Lepagen taistelulle humanistisen ekologian puolesta. Hän muutti 1996 perustetun CAP 21 -järjestönsä poliittiseksi liikkeeksi ja samaan aikaan taisteli ekologisten päämäärien puolesta Pariisin ja Brysselin asianajajajärjestöissä. Lepage oli mukana perustamassa CRII-GEN:ia, tieteellistä ryhmää, jonka tavoitteena on tutkia geenimanipuloinnin leviämisen ympäristöllisiä ja lääketieteellisiä riskejä. "International Transparency Francen" hallinnossa hän toimii poliittista ja liike-elämän korruptiota vastaan ja myös opettaa osa-aikaisesti Pariisin politiikan laitoksella, sekä Versailles-Saint-Quentin-en-Yvelinesin yliopistossa.


title: Corinne Lepage

text:
2002 Lepage asettui ehdolle presidentinvaaleihin ja sai 1. kierroksella 1,88 % äänistä. Median pitäessä häntä Juppén hallituksessa mukanaolon takia vihreänä oikeistolaisena, Lepague itse väittää harjoittavansa ympäristötietoista politiikkaa, joka hedelmällisesti yhdistää vasemmiston ja oikeiston parhaat arvot.
2007 hän päätti olla asettumatta ehdolle presidentinvaaleihin, ja asettui tukemaan François Bayrouta. 14. helmikuuta 2008 Lapage allekirjoitti 16 muun poliitikon kanssa "Helmikuun 14. päivän vetoomuksen" "Marianne"-lehdessä. Samana vuonna hän oli MoDem:in pääehdokas Pariisin kunnallisvaaleissa. Ja kesäkuussa hanestä tuli puolueen varapuheenjohtaja. Ranskan 2009 europarlamenttivaaleihin Lepage asettui ehdokkaaksi Ranskan luoteiselta Nord-Ouestin alueelta MoDemin ehdokkaana. Hän tuli valituksi ja toimi Euroopan parlamentissa muun muassa Ympäristön, kansanterveyden ja elintarvikkeiden turvallisuuden valiokunnan ENVIn varapuheenjohtajana. Hän kuului Euroopan liberaalidemokraattien liiton ryhmään.


title: Wang Ki-Chun

text: Wang Ki-Chun (, s. 13. syyskuuta 1988 Jeonju, Pohjois-Jeolla, Korean tasavalta) on eteläkorealainen judoka. Hän on maailmanmestari ja olympiamitalisti.


title: Wang Ki-Chun

text: Wang saavutti pronssia alle 20-vuotiaiden MM-kilpailujen 73 kg:n sarjassa Santo Domingossa 2006. Rio de Janeiron MM-kilpailuissa 2007 hän voitti samassa painoluokassa aikuisten maailmanmestaruuden kukistettuaan loppuottelussa Elnur Məmmədlin. Myöhemmin samana vuonna Wang saavutti joukkuekilpailun MM-pronssia Pekingissä. Pekingin olympialaisissa 2008 hän sai 73-kiloisissa hopeaa hävittyään loppuottelussa Məmmədlille.


title: Wang Ki-Chun

text: Wang voitti Belgradin universiadeissa 2009 kultaa sarjassa 73 kg. Myöhemmin samana vuonna hän voitti Rotterdamin MM-kilpailuissa alle 73-kiloisten maailmanmestaruuden kukistettuaan loppuottelussa pohjoiskorealaisen Kim Chol-Sun. Tokion MM-kilpailuissa 2010 hän sai samassa painoluokassa pronssia. Hän sai 73 kg:n sarjassa hopeaa Kantonin Aasian kisoissa 2010 sekä voitti painoluokan Aasian-mestaruuden Abu Dhabissa 2011 ja Taškentissa 2012.


title: Wang Ki-Chun

text: Wang sijoittui 73 kg:n painoluokassa viidenneksi Lontoon olympialaisissa 2012. Seuraavana vuonna hän saavutti pronssia Aasian-mestaruuskilpailuissa Bangkokissa ja kultaa Kazanin universiadeissa.


title: Hernando da Silva Ramos

text: Hernando (Hermano) Joäo da Silva Ramos, lempinimeltään Nano (s. 7. joulukuuta 1925) on entinen brasilialainen F1-kuljettaja. Nanon isä oli brasilialainen ja äiti ranskalainen, minkä vuoksi hänen kaksoiskansalaisuutensa aiheutti ajoittain kiistelyä lehdistössä ja kilpasarjoissa.


title: Hernando da Silva Ramos

text: da Silva Ramos aloitti uransa 21-vuotiaana ajamalla MG TC -autoa vuoden 1947 Interlagosin GP:ssä, jossa hän joutui keskeyttämään. Varsinaisen autoilun hän aloitti palatessaan Eurooppaan 1953-1954. Hän ajoi tuolloin Aston Martinia Ranskan autosarjoissa. Vuosina 1954-1955 hän osallistui Le Mansin 24 tunnin ajoihin, mutta ei saavuttanut merkittävää menestystä kyseisestä kilpailusta.


title: Hernando da Silva Ramos

text: da Silva Ramos osallistui seitsemään F1-osakilpailuun kausilla 1955–1956. Hän saavutti kaksi MM-pistettä Monacon GP:ssä 1956.


title: Hernando da Silva Ramos

text: da Silva Ramos aikoi jatkaa Gordinilla myös kaudella 1957, mutta tallin lopettaessa hän jäi ilman paikkaa ja siirtyi ajamaan urheiluautoja. Hän yritti tehdä paluun vuonna 1959 Formula 1 -sarjaan Maseratilla, mutta hanke epäonnistui. Samana vuonna myös Ferrari tarjosi hänelle mahdollisuutta ajaa Le Mansin 24 tunnin ajoja, mutta hän kieltäytyi, koska koki innokkuuden puutetta tallin ja Enzo Ferrarin osalta. Vuonna 2014 da Silva Ramos palasi kilpailemaan Le Mans Classic -sarjassa, jossa oli lopulta 40. sijalla.


title: Lääkintävahtimestari

text: Lääkintävahtimestari työskentelee sairaalassa yleisimmin joko ensiavussa/päivystyspoliklinikalla tai leikkaussalissa. Toimenkuva vaihtelee hieman työskentelypaikan mukaan ja myös eri toimipaikoissa eroja voi olla. Lääkintävahtimestari on nykyään pelkästään ammattinimike, sillä varsinaista lääkintävahtimestarin koulutusta ei enää ole.


title: Lääkintävahtimestari

text: Lähihoitajaksi opiskeleva voi saada valmiudet työhön ensihoidon suuntaavista opinnoista valitsemalla polikliinisen hoitotyön opintokokonaisuuden osaksi opintojaan.


title: Lääkintävahtimestari

text: Työnkuva on etenkin suurissa toimipaikoissa erittäin laaja ja kokonaisvaltaista ammattitaitoa vaativa. Kipsaus ja muu immobilisaatiohoito (lastoitus) on klassisesti ollut lääkintävahtimestarien erikoisalaa ja etenkin suuremmissa yksiköissä (yliopistosairaalat, kipsipoliklinikat) sitä toteuttavat lähes yksinomaan lääkintävahtimestarit läheisessä yhteistyössä hoitavan lääkärin kanssa.


title: Lääkintävahtimestari

text: Lääkintävahtimestarit avustavat usein kirurgeja erilaisissa toimenpiteissä sekä esimerkiksi murtuneiden raajojen reponoinnissa (paikalleen asettamisessa).


title: Lääkintävahtimestari

text: Lääkintävahtimestarit usein myös vastaavat erilaisten lääkintälaitteiden huollosta ja käyttövalmiuden ylläpidosta, joissakin paikoissa myös käytön ohjauksesta. He osallistuvat usein myös käytännön hoitorutiineihin kuten perushoitoon, näytteenottoon, potilaan ohjaukseen sekä yhteydenpitoon potilaan omaisiin.


title: Lääkintävahtimestari

text: Leikkaussalissa lääkintävahtimestarit osallistuvat usein potilaan valmisteluun leikkausta varten sekä esimerkiksi asettavat leikkaustason valmiiksi sekä huolehtivat potilaan tarkoituksenmukaiseen leikkausasentoon. Toissijaisia työtehtäviä ovat mm. potilaiden ja vainajien kuljetuksessa avustaminen tarpeen ja resurssien mukaan.


title: Lääkintävahtimestari

text: Yleisesti ottaen lääkintävahtimestarilla on jonkinlainen rooli useimmissa hoitoprosesseissa, muun muassa ainakin yliopistosairaaloissa lääkintävahtimestari on virallinen traumatiimin jäsen.


title: Chuck Daigh

text: Chuck Daigh (29. marraskuuta 1923 – 29. huhtikuuta 2008) oli yhdysvaltalainen F1-kuljettaja.


title: Chuck Daigh

text: Daigh aloitti kilpailemisen rakentamalla hot rod -autoja Kaliforniassa ennen toista maailmansotaa. Sodan jälkeen hän kilpaili Meksikon Carrera Panamerica katuajoissa 1950-luvun alkupuolella. Varsinaisen kisaamisen hän aloitti 1950-luvun puolivälissä ajamalla muunneltua Mercury-Kurtis 500S -autoa, jolla hän voitti Willow Springsissa ja Santa Barbaran urheiluautokisoissa. Daigh osallistui myös muihin urheiluautokilpailuihin voittaen Sebringissä 1959. Hän yritti myös kahdesti Indianapolis 500 -kilpailuun, mutta karsiutui molemmissa.


title: Chuck Daigh

text: Hän osallistui kuuteen F1-osakilpailuun kaudella 1960. Hän oli parhaimmillaan kymmenes Yhdysvaltain GP:ssä 1960. Hän ajoi myös sarjan ulkopuolisia kilpailuja.


title: Chuck Daigh

text: Daigh kuoli vuonna 2008 sydän- ja hengitystievaikeuksiin. Hän ei koskaan saanut valmiiksi suunnittelemaansa Ford Lakesteria, jolla olisi yrittänyt rikkoa nopeusennätyksen maalla.


title: Congregation Shearith Israel

text: Congregation Shearith Israel (myös The Spanish and Portuguese Synagogue) on Yhdysvaltain vanhin juutalainen seurakunta. Se sijaitsee Central Park Westissä Manhattanilla ja edustaa ortodoksisuuntausta.


title: Congregation Shearith Israel

text: Ensimmäiset Espanjan ja Portugalin juutalaiset saapuivat New Yorkiin, joka tuolloin tunnettiin nimellä "New Amsterdam", vuonna 1654. Alussa oli joitakin ongelmia kuvernööri Peter Stuyvesantin kanssa, mutta juutalaiset saivat virallisesti luvan asua siirtokunnassa vuonna 1655. Tästä huolimatta he eivät saaneet lupaa kokoontua synagogassa. Lupa oman synagogan rakentamiseen saatiin vasta vuonna 1730.


title: Don’t Worry About Me

text: Don't Worry About Me on Joey Ramonen 19. joulukuuta 2002 julkaistu albumi.


title: Don’t Worry About Me

text: Kappaleet Joey Ramonen säveltämiä, jollei toisin mainittu.


title: Mikko Koivisto (koripalloilija, 1987)

text: Mikko Koivisto (s. 18. huhtikuuta 1987 Vantaa) on suomalainen koripalloilija. Hän on 194 senttimetriä pitkä ja Pussihukkien kasvatti. Hänen vahvuutensa on kolmen pisteen korien heittäminen.


title: Mikko Koivisto (koripalloilija, 1987)

text: Koivisto pelasi I-divisioonaa Rekolan Urheilijoiden riveissä kauden 2003–2004. Kauden jälkeen hän sai kutsun NBA:n ja FIBA Europen yhteiselle Basketball Without Borders–leirille. Leirillä oli yhteensä 50 pelaajaa, iältään 16–19-vuotiaita, jotka pääsivät harjoittelemaan NBA-valmentajien johdolla.


title: Mikko Koivisto (koripalloilija, 1987)

text: Koivisto siirtyi vuonna 2004 Holy Crossin lukiojoukkueeseen, jossa hän voitti osavaltion mestaruuden vuonna 2005. Finaalissa hän teki seitsemäntoista pistettä ollen joukkueensa paras korintekijä. Holy Crossin joukkueessa hän pelasi kaksi kautta kunnes siirtyi pelaamaan NCAA:han.


title: Mikko Koivisto (koripalloilija, 1987)

text: Ensimmäisen NCAA-kautensa aikana Koivisto pelasi kolmekymmentä ottelua ja aloitti ottelun kentältä kahdeksan kertaa. Hän oli joukkueensa kolmanneksi paras pisteissä 8,1 pisteen keskiarvolla ja paras kolmen pisteen heitoissa. Kaudella 2007-2008 Koivisto pelasi 30 peliä ja aloitti 29 peliä kentältä. Yhden ottelun Koivisto aloitti vaihdosta, koska oli nyrjäyttänyt nilkkansa. Kauden aikana hän heitti kolmen pisteen heitot 45,5 prosentin keskiarvolla, jolla hän oli eteläisen konferenssin toiseksi tarkin heittäjä. Kausi 2008–2009 oli tilastojen valossa Koiviston paras kausi, sillä hän teki 12,4 pistettä ottelua kohden. Seuraavana kautena Koiviston keskiarvot putosivat, koska hän kärsi useista loukkaantumisista.


title: Mikko Koivisto (koripalloilija, 1987)

text: Syyskuussa 2010 Koivisto siirtyi Torpan Poikiin. Hän edusti seuraa kauden ajan ja teki Korisliigassa 11,9 pistettä ottelua kohden. Toukokuussa 2011 Koivisto siirtyi Nilan Bisonsiin. Hän edusti seuraa helmikuuhun 2014 asti, jolloin hän purki pelaajasopimuksensa ja siirtyi turkkilaiseen Royal Halı Gaziantepiin. Koivisto vietti loppukauden Gaziantepissa ja siirtyi kaudeksi 2014–2015 Skyliners Frankfurtin joukkueeseen.


title: Mikko Koivisto (koripalloilija, 1987)

text: Elokuussa 2015 Koivisto ostettiin yhden vuoden sopimuksella takaisin Loimaa Bisonsiin. Bisonsin talousvaikeuksien vuoksi Koivisto siirtyi kuitenkin helmikuussa 2016 Kauhajoen Karhuun.


title: Mikko Koivisto (koripalloilija, 1987)

text: Syyskuussa 2016 Koivisto siirtyi yksivuotisella sopimuksella Salon Vilppaaseen.


title: Mikko Koivisto (koripalloilija, 1987)

text: Koivisto teki debyyttinsä maajoukkueessa heinäkuussa 2008. Hän teki Liettuan maajoukkuetta vastaan 17 pistettä, joka on viidenneksi paras maajoukkueavaus Suomen miesten maajoukkueessa historian aikana.


title: Burglinde Pollak

text: Burglinde Pollak (s. 10. kesäkuuta 1951 Alt-Plötzin, Brandenburg, Saksan demokraattinen tasavalta) on entinen itäsaksalainen yleisurheilun moniottelija ja olympiamitalisti. Hän saavutti kahden olympiapronssin lisäksi kolme hopeamitalia Euroopan-mestaruuskilpailuissa.


title: Burglinde Pollak

text: Pollak sijoittui 18-vuotiaana Ateenan EM-kilpailuissa 1969 viisiottelussa kahdeksanneksi tuloksella 4 598 pistettä. Helsingin EM-kilpailuissa 1971 hän saavutti hopeaa 5 275 pisteellä. Osalajeissa hänen tuloksensa olivat 13,34 s 100 metrin aitajuoksussa, 16,11 m kuulantyönnössä, 164 cm korkeushypyssä, 610 cm pituushypyssä ja 24,11 s 200 metrin juoksussa. Münchenin 1972 olympialaisissa hän saavutti hopeaa 4 768 pisteellä (osalajit 13,53 – 16,04 – 176 – 621 – 23,93). Hän hävisi kultamitalisti Mary Petersille 33 pisteellä.


title: Burglinde Pollak

text: Pollak saavutti toistamiseen EM-hopeaa Roomassa 1974. Hänen tuloksensa oli 4 678 pistettä ja osalajien tulokset 13,36 s, 15,80 m, 171 cm, 619 cm ja 24,46 s. Montréalin 1976 olympialaisissa hän johti kilpailua kahden lajin jälkeen juostuaan 100 metrin aidat aikaan 13,30 s ja työnnettyään kuulaa 16,25 m. Korkeushypyn (164 cm) ja pituushypyn (630 cm) jälkeen hän oli kolmantena edellään neuvostoliittolaiset Nadežda Tkatšenko ja Ljudmila Popovskaja. Pollak juoksi päätöslajin, 200 metriä aikaan 23,64 s ja jätti neuvostoliittolaiset selvästi taakseen, mutta hänen maannaisensa Siegrun Siegl ja Christine Laser olivat nopeampia ja ohittivat Pollakin lopputuloksissa viidellä pisteellä. Pollak sai pronssia kerättyään 4 740 pistettä.


title: Burglinde Pollak

text: Prahan EM-kilpailuissa 1978 Pollak saavutti jälleen hopeaa. Hänen loppupisteensä olivat 4 600 ja osalajien tulokset 13,48 s, 16,64 m, 165 cm ja 617 cm sekä ohjelmaan 200 metrin juoksun tilalle tulleessa 800 metrin juoksussa 2.15,0. Moskovan 1980 olympialaisissa Pollak sijoittui vielä kuudenneksi 4 553 pisteellä.


title: Roll Risteilyt

text: Kuopion Roll Risteilyt on Kuopiossa toimiva sisävesivarustamo. Varustamon perusti Rolf ”Rolle” Stenberg, ja se on toiminut vuodesta 1978.


title: Roll Risteilyt

text: Varustamolla on kolme laivaa: lähes 120-vuotias M/S "Ukko", entiseen lossinpohjaan rakennettu M/S "Queen R" sekä tilausristeilyjä tekevä M/S "Princess Anne".


title: Arvid Stålarm

text: Arvid Eerikinpoika Stålarm (1549–1620) oli ruotsalainen sotilas ja hallintomies, joka toimi Suomen käskynhaltijana 1597–1599.


title: Arvid Stålarm

text: Stålarm oli 1561 paašina Juhana-herttuan (myöhemmin Juhana III) hovissa Turussa, yleni 1571 ratsumestariksi ja 1579 ylimajoitusmestariksi. Vuosina 1579–1583 hän otti osaa Henrik Klaunpoika Hornin ja Pontus de la Gardien sotaretkiin Venäjää vastaan. Stålarm toimi Ivangorodin eli Iivananlinnan linnanpäällikkönä Viron itärajalla vuosina 1581–1582. Hän palveli Venäjää vastaan käydyssä sodassa amiraalina ja myöhemmin jalkaväen ylipäällikkönä. Narvan päälliköksi hänet nimitettiin 1592 ja hän oli rauhanneuvottelijana Täyssinässä 1594–1595. Stålarm toimi myös 1580–1599 Savon ja 1593–1594 Sääksmäen kihlakunnan tuomarina sekä 1602–1605 Karjalan laamannina.


title: Arvid Stålarm

text: Klaus Flemingin kuoltua kuningas Sigismund nimitti Stålarmin Suomen aatelin toivomuksesta Suomen ylikäskynhaltijaksi ja sotaväen ylipäälliköksi 1597. Samana vuonna Kaarle-herttua valtasi Turun linnan ja Stålarm joutui lähtemään sisämaahan. Hän sai linnan uudelleen hallintaansa Kaarlen poistuttua Turusta. Stålarm tuki Sigismundia tekemällä joukkoineen hyökkäyksen Ruotsiin. Retki jäi tuloksettomaksi ja sotilaat alkoivat nimittää sitä makkararetkeksi.


title: Arvid Stålarm

text: Kaarle-herttua teki toisen retken Turkuun 1599 murtaen Marttilan taistelussa suomalaisten vastarinnan ja vallaten Turun linnan uudelleen. Stålarm antautui ja sai kuolemantuomion, mutta hänet armahdettiin ja vietiin vangittuna Ruotsiin ja näin hän vältti Turun verilöylyn. Suomen aatelin pyynnöstä hänet vapautettiin 1602 ja nimitettiin Liivinmaalla taistelleen sotajoukon ylipäälliköksi vuosiksi 1602–1604. Sotamenestys Puolaa vastaan tyrehtyi joukkojen huoltovaikeuksiin. Kun paljastui että Stålarm oli ollut kirjeenvaihdossa Sigismundin kanssa, Kaarle menetti luottamuksensa Stålarmiin ja vangitutti hänet. Vuonna 1605 hänet tuomittiin Linköpingissä uudelleen kuolemaan, mutta tuomiota ei pantu täytäntöön, vaan hän sai elää vankina Gripsholmin linnassa kuolemaansa saakka.


title: Christine Laser

text: Christine Laser (o.s. Bodner, s. 19. maaliskuuta 1951 Mattstedt, Thüringen, Saksan demokraattinen tasavalta) on entinen itäsaksalainen yleisurheilun moniottelija ja olympiamitalisti. Hän osallistui viisiottelijana kolmiin olympialaisiin.


title: Christine Laser

text: Laser, tuolloiselta nimeltään Bodner, sijoittui Münchenissä 1972 viisiottelussa neljänneksi tuloksella 4 671 pistettä. Hän oli kultamitalisti Mary Petersiä parempi kolmessa osalajissa mutta hävisi tälle selvästi kuulantyönnössä ja korkeushypyssä. Vuonna 1974 hän avioitui aitajuoksija Jürgen Laserin kanssa.


title: Christine Laser

text: Montréalin 1976 olympialaisissa Christine Laser oli tasaisessa kilpailussa neljän lajin jälkeen viidentenä juostuaan 100 metrin aidat aikaan 13,55 s, työnnettyään kuulaa 14,29 m, sekä hypättyään korkeutta 178 cm ja pituutta 627 cm. Päätöslajissa, 200 metrin juoksussa hän sai loppuajan 23,48 s. Hänen loppupisteensä olivat 4 745. Hänen maannaisensa Siegrun Siegl sai samat pisteet, mutta koska Siegl oli ollut Laseria parempi kolmessa osalajissa ja Laser Siegliä parempi vain kahdessa (kuulantyöntö ja korkeushyppy), sai Siegl kultaa ja Laser hopeaa. Kolmas itäsaksalainen Burglinde Pollak hävisi kärkikaksikolle vain viisi pistettä.


title: Christine Laser

text: Laser oli mukana vielä Moskovan 1980 olympialaisissa mutta jätti ensimmäisenä päivänä ottelunsa kesken.


title: The Hooters

text: The Hooters (myös pelkkä Hooters) on yhdysvaltalainen, vuonna 1980 perustettu rock and roll -, ska- ja folkmusiikkiyhtye. Hooters hajosi vuonna 1995, mutta se perustettiin uudelleen taas 2001 samalla kokoonpanolla.


title: The Hooters

text: Hootersin tunnetuimpia kappaleita on muun muassa vuonna 1989 levytetty "500 miles".


title: The Hooters

text: Yhtyeen perustajajäsenen ja rumpalin David Uosikkisen molemmat vanhemmat olivat siirtolaisia Suomesta.


title: Nykyaikainen viisiottelu kesäolympialaisissa 2008

text: Nykyaikainen viisiottelu kilpailtiin Pekingin kesäolympialaisissa 21. elokuuta ja 22. elokuuta. Kisapaikkoina toimivat Olympic Sport Centre (juoksu ja ratsastus), Ying Tung Natatorium (uinti) ja Olympic Green Convention Center (miekkailu ja ammunta).


title: Ilona Gusenbauer

text: Ilona Gusenbauer (o.s. Majdan, s. 16. syyskuuta 1947 Gummersbach, Nordrhein-Westfalen, Saksa) on entinen itävaltalainen korkeushyppääjä ja olympiamitalisti. Hän on viisiottelija Liese Prokopin ohella ainoa Euroopan-mestaruuden voittanut itävaltalainen yleisurheilija.


title: Ilona Gusenbauer

text: Gusenbauer sijoittui Méxicon 1968 olympialaisissa korkeushypyssä kahdeksanneksi tuloksella 176 cm. Ateenan EM-kilpailuissa 1969 hän oli seitsemäs tuloksella 177 cm. Helsingin EM-kilpailuissa 1971 hän voitti kultaa tuloksella 187 cm. Vajaa kuukausi myöhemmin, 4. syyskuuta 1971 hän hyppäsi Wienissä uuden maailmanennätyksen 192 cm ja rikkoi Iolanda Balașin yli kymmenen vuotta vanhan ennätyksen yhdellä senttimetrillä. Münchenin 1972 olympialaisissa Gusenbauer saavutti pronssia tuloksella 188 cm – kisan voittanut Ulrike Meyfarth sivusi Gusenbauerin maailmanennätystä. Kolme viikkoa olympialaisten jälkeen olympiahopeamitalisti Jordanka Blagojeva paransi maailmanennätystä kahdella senttimetrillä.


title: Ilona Gusenbauer

text: Gusenabuer voitti Itävallan mestaruuden yhteensä kymmenen kertaa vuosina 1966–1973 ja 1975–1976. Hän paransi Itävallan ennätystä kaikkiaan yksitoista kertaa: 171, 172 ja 174 cm vuonna 1967, 177 ja 180 cm vuonna 1968, 181 ja 184 cm vuonna 1969, 185 cm vuonna 1970, 190 ja 192 cm vuonna 1971 sekä 193 cm Wienissä 7. lokakuuta 1972.


title: Johdon palkitseminen

text: Johdon palkitseminen kertoo yritysten johdon taloudellisista palkitsemisjärjestelmistä, joihin kuuluvat palkka, luontoisedut, erilaiset palkkiot ja osake-optiot, lisäeläkkeet ja työsuhteen jälkeiset maksettavaksi sovitut korvaukset.


title: Johdon palkitseminen

text: Yritysjohdon palkka on normaalia työeläkelainsäädännön mukaista ansiotuloa. Palkka määräytyy kunkin johtajan ja yrityksen välisen sopimuksen mukaan. Yritysjohtoa eivät koske työehtosopimukset ja niiden määrittämät palkat.


title: Johdon palkitseminen

text: Luontoisetuina voidaan antaan esimerkiksi autoetu, työsuhdeasunto ja puhelinetu. Luontoisetujen verotettava tulo voi nousta tuhansiin euroihin kuukaudessa.


title: Johdon palkitseminen

text: Yritysjohtoa voidaan palkita erilaisilla ylimääräisillä rahapalkkioilla, "bonuksilla". Nämä voidaan sitoa erilaisiin saavutuksiin tai esimerkiksi pörssiyhtiöillä yrityksen osakekurssin kehitykseen. Johtoa voidaan palkita myös "osakeoptioilla". Osakeoptio tarkoittaa ennalta määritettyä mahdollisuutta ostaa yhtiön osakkeita määrättynä aikana kiinteään, ennakolta sovittuun hintaan. Mikäli osakekurssi nousee sovittua hintaa korkeammaksi, saa ostaja osakkeet niiden arvoa halvemmalla.


title: Johdon palkitseminen

text: Työsuhdeoptioista saatu luovutusvoitto katsotaan Suomessa poikkeuksellisesti ansiotuloksi ja sitä verotetaan progressiivisen tuloverotuksen mukaisesti.


title: Johdon palkitseminen

text: Lakisääteisen eläkkeen lisäksi tehty "eläkesopimus" on tyypillinen tapa palkita yrityksen johtoa. Esimerkiksi Suomessa kolme neljäsosaa valtion osittain tai kokonaan omistamien yhtiöiden toimitusjohtajista on solminut eläkesopimuksen, joka on normaalilaskutapaa edullisempi eläkkeensaajalle. Työeläkkeelle on useissa maissa lakisääteinen katto, ei kuitenkaan Suomessa.


title: Johdon palkitseminen

text: Teknillisen korkeakoulun työ- ja organisaatiopsykologian professori Matti Vartiaisen mukaan yritysjohdon kannustepalkkiot toimivat saajilleen sosiaalisen vertailun perustana. Rahallisesti muutoinkin hyvin toimeentulevat johtajat pitävät rahamääräisiä palkkiota asemansa merkittävyyden mittarina ja lisäävät motivaatiota tätä kautta.


title: Johdon palkitseminen

text: Helsingin kauppakorkeakoulussa kauppa- ja teollisuusministeriön vuosina 2007-2008 teettämän yritysjohdon motivaatiota selvittäneen tutkimuksen mukaan osake- ja optiopalkkiot saavat oikein käytettynä yritysjohdon toimimaan tehokkaammin.


title: Johdon palkitseminen

text: Vaikka johdon palkkiojärjestelmät perustuvat pitkäaikaisiin sopimuksiin yritysjohdon ja yrityksen välillä, voidaan yrityksen hallitukselle antaa valtuudet tarpeen vaatiessa puuttua palkkioiden määrään. Ruotsalainen sijoitusyhtiö Industrivärden lisäsi huhtikuussa 2009 sääntöihinsä lausekkeen, jossa hallitus voi harkita vuosittain talouspalkkioiden maksamisesta ja perua ne. Industrivärden on Handelsbankenin teollisuussalkku, jonka omistuksiin sisältyvät Volvo, Ericsson, Skanska, SCA ja SSAB. Suomalaisissa yhtiöissä hallituksilla on yleensä laajat valtuudet päättää palkitsemisjärjestelyjen aloittamisesta. Esimerkiksi Fortumin hallituksella on valta päättää vuosittain käynnistetäänkö palkkio-ohjelmia ja millaisilla ehdoilla.


title: Johdon palkitseminen

text: Vuonna 2008 Suomen tärkeimpien pörssiyhtiöiden johtajien ja tavallisten palkansaajien välinen tulokuilu kapeni, Helsingin Sanomien mukaan ensimmäistä kertaa vuoden 1990 jälkeen. Pörssiyhtiöiden korkeimman johdon ansiot laskivat kymmenen prosenttia, kun yksityisellä sektorilla työskentelevien palkansaajien tulot kasvoivat viisi prosenttia. Keskiansio johtajilla laski 850 000 eurosta 770 000 euroon.


title: Johdon palkitseminen

text: Helsingin Sanomat tutki toukokuussa 2009 38 pörssiyhtiön korkeimman johdon vuoden 2008 tulokehityksen ja vertaisi sitä kyseisten yritysten kurssikehitykseen. Vertailussa huomioitiin peruspalkka, luontaisedut ja bonukset, mutta ei osake-etuja. Useimpien, 21 johtajan ansiotulokehitys seurasi yrityksen kurssikehitystä. Johtajista 17 ansiot nousivat kuten myös kyseisen yrityksen kurssi, ja neljän johtajan ansiot laskivat, samoin kuin heidän johtamansa yrityksen kurssi. Kymmenen johtajan palkka sen sijaan laski vaikka yrityksen arvo nousi, ja seitsemän johtajan palkka nousi vaikka yrityksen kurssi laski.


title: Johdon palkitseminen

text: Ruotsin valtio ilmoitti vuonna 2009 lopettavansa bonukset valtionyhtiöissä. Ruotsin finanssiministeri Mats Odell on arvostellut bonusjärjestelmiä siitä, että ne lisäävät riskejä, mutta eivät lisää luottamusta finanssisektoriin.


title: Johdon palkitseminen

text: Ranska kielsi vuosien 2008–2009 taantuman aikana valtion kriisitukea saaneiden yhtiöiden johdolta optiot ja osingot ainakin vuosiksi 2009–2010. Päätös koskee muun muassa pankkeja sekä Renault ja Peugeot -autoyrityksiä.


title: Johdon palkitseminen

text:
Kirjanpitokäytäntöjä valvova Federal Accounting Standards Board FASB muutti säännöksiään 2005 niin, että tilinpäätöksissä yritysten kannattavuus laski merkittävästi. Tämä vähensi myös tuloksen perusteella annettavia johdon palkkioita.
Yhdysvaltain arvopaperimarkkinoita valvova SEC puolestaan määräsi johdon palkat ja palkkiot julkisiksi vuodesta 2006 lähtien. Yritysten on kerrottava johtajien palkka, eläke, optioedut ja luontaisedut. SEC ei halua rajoittaa palkkioita, mutta arvion mukaan julkisuus karsii kaikkein korkeimpia esityksiä. Johdon palkkio nousivat Yhdysvalloissa julkiseen keskusteluun vuonna 2006 Exxon Mobil -yhtiön johtaja Lee Raymondin saadessa eläkkeelle lähtiessään 398 miljoonan dollarin korvauksen.


title: Johdon palkitseminen

text: Tulokseen sidottuja palkkiota on arvosteltu siitä, että ne rohkaisevat johtajia keskittymään pitkäaikaisen yrittämisen kehittämisen sijaan lyhyen aikavälin tuloksia.


title: Johdon palkitseminen

text: Taloustieteiljä Paul Krugmanin mukaan johdon palkoissa on vahvaa subjektiivisuutta, jopa muotia. Paul Krugmanin mukaan korkeat palkat ovat enemmän riippuvaisia sosiaalisista normeista ja poliittisesta vallasta kuin johtajien taidoista. Johtajien palkat ovat olleet riippumattomia johtajien suorituksista. Kannattavuuteen vaikuttavat monet sellaiset seikat, joita johtajat eivät ohjaa. Kannattavuus voi olla myös pitkään harhaanjohtavaa, kuten Enronin menestys monien mielestä oli. Johdon palkoista päättää toimitusjohtajan nimittämä johtokunta ja palkkaamat konsultit. Palkkoja eivät ole rajoittaneet niinkään osakkeenomistajat kuin julkinen paine. Euroopassa palkat ovat olleet Yhdysvaltoja pienempiä johtuen suuresta sosiaalisesta häpeästä. 1960–1970-luvuilla johdon suuret palkat vaaransivat yrityksen tiimihenkeä ja saattoivat johtaa työvoimaongelmiin.


title: Johdon palkitseminen

text:
Arkkipiispa Jukka Paarman mukaan huippupalkat ja -optiot rapauttavat yhteiskuntamoraalia, ja niiden sijaan tarvittaisiin oikeudenmukaisuutta, yhteisöllisyyttä ja heikoimmista lenkeistä huolehtimista.
Entinen valtionvarainministeri Iiro Viinanen pitää useissa pörssiyhtiöissä vallinneita palkkiojärjestelmiä kohtuuttomina. Viinasen mukaan yritysjohto pääsee itse oleellisesti vaikuttamaan kun sen palkkiojärjestelmistä päätetään.


title: Jordanka Blagoeva

text: Jordanka Blagoeva (, s. 19. tammikuuta 1947 Gorno Tserovene, Montana, Bulgaria) on entinen bulgarialainen korkeushyppääjä ja kaksinkertainen olympiamitalisti. Vuonna 1972 hän paransi korkeushypyn maailmanennätystä.


title: Jordanka Blagoeva

text: Blagoeva karsiutui Méxicon 1968 olympialaisten korkeushypyssä tuloksella 168 cm. Ateenan EM-kilpailuissa 1969 hän sijoittui loppukilpailussa 13:nneksi tuloksella 168 cm. Vuonna 1971 hän synnytti ensimmäisen lapsensa ja jätti Helsingin EM-kilpailut väliin. Münchenin 1972 olympialaisissa hän saavutti hopeaa tuloksella 188 cm. Kaksikymmentä päivää olympiafinaalin jälkeen Zagrebissa hän paransi Ilona Gusenbauerin syksyllä 1971 hyppäämää ja Ulrike Meyfarthin olympialaisissa sivuamaa maailmanennätystä kahdella senttimetrillä tuloksellaan 194 cm. Ennätys pysyi Blagoevan nimissä lähes kaksi vuotta.


title: Jordanka Blagoeva

text: Vuonna 1976 Blagoeva synnytti toisen lapsensa. Samana kesänä Montréalin olympialaisissa hän saavutti pronssia tuloksella 191 cm. Hän osallistui vielä Moskovan 1980 olympialaisiin mutta karsiutui loppukilpailusta tuloksella 180 cm.


title: Jordanka Blagoeva

text: Vuonna 1965 Blagoeva voitti kultaa universiadeissa tuloksella 165 cm.


title: Sigrid Kirchmann

text: Sigrid Kirchmann (s. 29. maaliskuuta 1966 Bad Ischl, Ylä-Itävalta, Itävalta) on entinen itävaltalainen korkeushyppääjä.


title: Sigrid Kirchmann

text: Kirchmann sijoittui Stuttgartin EM-kilpailuissa 1986 korkeushypyssä 11:nneksi tuloksella 179 cm. Splitin EM-kilpailuissa 1990 hän oli neljäs tuloksella 189 cm ja Barcelonan 1992 olympialaisissa viides tuloksella 194 cm. Stuttgartin MM-kilpailuissa 1993 hän saavutti pronssia tuloksella 197 cm. Pariisin EM-hallikilpailuissa 1994 hän saavutti pronssia tuloksella 196 cm.


title: Tony Crook

text: Anthony Crook (16. helmikuuta 1920 Manchester – 21. tammikuuta 2014) oli brittiläinen F1-kuljettaja. Hän osallistui kahteen F1-osakilpailuun kausina 1952–1953. Hän oli 21. Britannian GP:ssä 1952, tosin 10 kierrosta kärjen takana. Toisessa kilpailussaan hän keskeytti. Hän osallistui myös useisiin MM-sarjaan kuulumattomiin kilpailuihin.


title: Tony Crook

text: Crook osti Bristol-autonvalmistajayrityksen vuonna 1960 ja omisti sen vuoteen 2001 saakka, mutta jatkoi yhä yrityksen leivissä vuoteen 2007.


title: Andrea de Adamich

text: Andrea Lodovico de Adamich (s. 3. lokakuuta 1941 Trieste, Italia) on entinen italialainen F1-kuljettaja. Hän osallistui 36 F1-osakilpailuun kausilla 1968 ja 1970–1973. Hän saavutti yhteensä 6 MM-pistettä ajamalla neljänneksi Espanjan GP:ssä 1972 ja Belgian GP:ssä 1973. Aika-ajoissa Adamich oli parhaimmillaan seitsemäs Etelä-Afrikan GP:ssä 1968.


title: Andrea de Adamich

text: Adamich syntyi Triestessä ja osallistui erilaisiin urheiluautokilpailuihin ennen F1-uraansa. Hän voitti European Touring Car -mestaruuden vuonna 1966 Alfa Romeolla. Hän voitti myös Etelä-Afrikan F2-kilpailun Ferrarilla.


title: Andrea de Adamich

text: Adamich on nykyään N. Technologyn varapääjohtaja. Yritys valmistaa kilpa-autoja Alfa Romeolle.


title: Mabusen 1000 silmää

text: Mabusen 1000 silmää ("Die tausend Augen des Dr. Mabuse") on saksalainen rikoselokuva vuodelta 1960. Se on Fritz Langin viimeinen ohjaustyö, ja sen pääosissa ovat Dawn Addams, Peter van Eyck ja Gert Fröbe. Elokuva on jatkoa Langin 1920- ja 1930-luvuilla ohjaamille Mabuse-elokuville "Tri Mabuse – ihmispeto" ja "Tri Mabusen testamentti".


title: Mabusen 1000 silmää

text: Tuottaja Artur Brauner suostutteli Langin ohjaamaan uuden Mabuse-elokuvan, vaikka tämä oli kuollut jo "Tri Mabusen testamentissa". Brauner oli aiemmin ostanut oikeudet Mabusen tarinaan kirjailija Norbert Jacquesin perikunnalta. Lang ei ollut aluksi kiinnostunut uuden Mabuse-elokuvan ohjaamisesta. Elokuva olisi kuitenkin todennäköisesti tehty ilman Langiakin, sillä käsikirjoittaja Heinz Oskar Wuttig oli jo kirjoittamassa tarinaa Jan Fethken kirjan pohjalta. Lang ei halunnut jäädä elokuvan ulkopuolelle.


title: Mabusen 1000 silmää

text: "Mabusen 1000 silmää" sai ensi-iltansa syksyllä 1960. Saksassa kriitikot haukkuivat elokuvan, mutta se tienasi silti hyvin lippuluukuilla. Ranskassa ja Yhdistyneessä kuningaskunnassa elokuva sai huomattavasti paremman vastaanoton. Yhdysvalloissa se ei päätynyt missään vaiheessa laajempaan levitykseen, ja vasta kuuden vuoden kuluttua ensi-illastaan sitä esitettiin heikosti dubattuna versiona yhdessä elokuvateatterissa.


title: Mabusen 1000 silmää

text: Artur Brauner tuotti myöhemmin vielä lisää jatko-osia Mabuse-sarjaan ilman Langia. Kaikki tehtiin samalla tyylillä.


title: Edinburghin herttua

text: Edinburghin herttua on periytyvä päärinarvo, joka on perustettu kolmasti vuodesta 1726 lähtien Yhdistyneen kuningaskunnan ja Ison-Britannian kuningaskunnan kuninkaallisen perheen jäsenelle. Arvonimen neljäs ja nykyinen haltija on prinssi Philip. Arvonimi on nimetty skotlantilaisen Edinburghin kaupungin mukaan.Herttuanarvo periytyi Fredrikiltä hänen pojalleen prinssi Yrjölle, mutta lakkasi olemasta, kun prinssistä tuli kuningas Yrjö III vuonna 1760.Arvonimen saaja oli kuningatar Viktorian toiseksi vanhin poika, myöhemmin Saksi-Coburgin ja Gothan herttua. Prinssi Alfredin jälkeen arvonimi lakkasi olemasta, koska hänen ainoa poikansa prinssi Alfred (1874–1899) kuoli ennen isäänsä.Prinssi Philipin jälkeen arvonimi siirtyy hänen nuorimmalle pojalleen prinssi Edwardille.


title: TPz Fuchs

text: TPz Fuchs "Transportpanzer Fuchs" () on saksalaisvalmisteinen kuljetuspanssariajoneuvo. Vaunu on Daimler-Benzin kehittämä ja niitä on valmistanut Thyssen-Henschel (nyk. Rheinmetall Landsysteme) vuodesta 1979 alkaen. Fuchs oli järjestyksessä toinen Saksan liittotasavallan Bundeswehrille hankittu panssaroitu pyöräajoneuvo. Sen eri versioita on tehty miehistönkuljetukseen, korjaamovaunuiksi, räjähteiden raivaamiseen, ABC-tiedusteluun ja elektroniseen sodankäyntiin. Yhdistelemällä eri versioita ja varusteluita on nykyään olemassa 90:ä erilaista mahdollista vaunumallia eri tarkoituksiin. Valmistukseen näistä on päätynyt 32 erilaista.


title: Patrick Wingren

text: Patrick Wingren (s. 6. lokakuuta 1969 Pietarsaari) on suomalainen muusikko ja aktivisti, joka tuli valtakunnallisesti tunnetuksi myymällä nuuskaa Pietarsaaren torilla joulukuussa 2008. Tällä toiminnalla Wingren halusi herättää keskustelua nuuskan myynnin vapauttamisesta. Wingren sai syytteen nuuskan myynnistään ja elokuussa 2010 hänet tuomittiin yhteensä 1 020 euron sakkoihin.


title: Patrick Wingren

text: RKP ilmoitti tammikuussa 2009 Wingrenin ehdokkuudesta kesän eurovaaleissa. Hän keräsi 5 882 henkilökohtaista ääntä, eikä tullut valituksi. Vaalien jälkeen Wingren on kritisoinut RKP:tä tiettyjen ehdokkaitten suosimisesta ja ilmoittanut olevansa kiinnostunut siirtymään Piraattipuolueeseen. Hän suunnittelee myös nuuskaosuuskuntaa Pohjanmaalle.


title: Valeria Ștefănescu

text: Valeria Ștefănescu (o.s. Bufanu, s. 7. lokakuuta 1946 Bacău, Romania) on entinen romanialainen yleisurheilija ja olympiamitalisti. Hänen päälajinsa oli 100 metrin aitajuoksu.


title: Valeria Ștefănescu

text: Valeria Ștefănescu, silloiselta sukunimeltään Bufanu, karsiutui 80 metrin aitajuoksun välierissä Méxicon 1968 olympialaisissa. Hänen aikansa alkuerässä oli 10,9 s ja välierässä 11,0 s. Helsingin EM-kilpailuissa 1971 hän sijoittui 100 metrin aitajuoksussa seitsemänneksi ajalla 13,5 s. Münchenin 1972 olympialaisissa hän saavutti hopeaa ajalla 12,84 s.


title: Valeria Ștefănescu

text: Avioitumisensa jälkeen Ștefănescu sijoittui Rooman EM-kilpailuissa 1974 neljänneksi 100 metrin aitajuoksussa ajalla 13,04 s. Montréalin 1976 olympialaisissa hän oli seitsemäs ajalla 13,35 s.


title: Valeria Ștefănescu

text: Sisäratojen EM-kilpailuissa Ștefănescu saavutti hopeaa 60 metrin aitajuoksussa Rotterdamissa 1973 voittaja Annelie Ehrhardtin kanssa samalla ajalla 8,02 s. Seuraavana vuonna Göteborgin EM-hallikilpailuissa hän saavutti pituushypyssä pronssia tuloksella 639 cm.


title: Sen täytyi tapahtua

text: Sen täytyi tapahtua eli Keskipäivän aave () on Jean-Luc Godardin ohjaama ranskalais-italialainen draamaelokuva vuodelta 1963. Elokuva perustuu Alberto Moravian romaaniin "Keskipäivän aave" (1954). Elokuvaa levitettiin Suomen teattereissa vuonna 1964 nimellä "Sen täytyi tapahtua" ja vuonna 1997 nimellä "Keskipäivän aave" (ruotsinkielinen levitysnimi "Jag föraktar dig")."Sen täytyi tapahtua" kuljettaa rinnakkain kahta juonikuviota. Toisaalla amerikkalainen tuottaja Jeremy Prokosch yrittää tuottaa Homeroksen "Odysseiaan" perustuvaa elokuvaa, mutta hän on joutunut taiteellisiin erimielisyyksiin elokuvan ohjaajan Fritz Langin kanssa. Näitä erimielisyyksiä paikatakseen hän päättää pestata elokuvakäsikirjoittaja Paul Javalin avuksi käsikirjoitustyöhön. Toisaalla käsikirjoittaja Javal elää murenevaa avioliittoaan vaimonsa Camillen kanssa. Nämä kaksi juonikuviota yhtyvät, kun Prokosch ryhtyy hakkailemaan Camillea.


title: Sen täytyi tapahtua

text: Alkutekstien jälkeen varsinainen elokuva alkaa sitaatilla elokuvateoreetikko André Bazinilta: ”Elokuva antaa meille toiveidemme mukaisen korvikemaailman.” (Todellisuudessa lause on peräisin näytelmäkirjailija Michel Mourlet’lta.) Sitaatin jälkeen kertoja toteaa: ”"Keskipäivän aave" kertoo tuosta maailmasta.” Elokuva jatkuu sitaattien johdolla. Elokuva-ammattilaisten keskustelussa siteerataan "Odysseian" ohella muun muassa Danten "Jumalaista näytelmää", ja saksalaisohjaaja Lang lainaa jopa Friedrich Hölderliniä. Sitaattien käyttö on kuitenkin irrallista, mikä on Godardin tyylille hyvin ominaista.


title: Sen täytyi tapahtua

text: Godardin tyylin monet muutkin ominaispiirteet näkyvät elokuvassa vahvasti. Kaikki tapahtumat liikkuvat pinnassa. Todellisuus on tyylitelty jopa absurdiin asti. Esimerkiksi Javalien kodissa väliovesta saattaa puuttua kokonaan peililevy ovenkehysten keskeltä. Paul kulkee tuosta ovesta avaamalla oven kahvasta mutta astumalla silti peililevyn aukosta sisään ja sulkemalla sitten oven; Camille ei vaivaudu edes avaamaan ovea vaan astuu suoraan sisään oven aukosta.


title: Sen täytyi tapahtua

text: Tuottaja Prokoschilla ja Javaleilla ei ole yhteistä kieltä, joten neiti Vanini, nuori naistulkki, joutuu kääntämään kaikki repliikit englannin ja italian kielen virkaa toimittavan ranskan välillä. Varsinkin elokuvan alussa oikaisut tulkkauksessa tuottavat absurdeja merkityksiä. Elokuvan paradoksaaliseen tyyliin kuuluu, että olemattomasta yhteisestä kielestä huolimatta Javalit kykenevät vaivatta kommunikoimaan Prokoschin kanssa, kun tämä ottaa yhteyttä puhelimitse.


title: Sen täytyi tapahtua

text: Elokuva on täynnä itsestään tietoisen fiktion piirteitä. Michel Piccoli näyttelee Paulia näytellessään myös elokuvaohjaaja Godardia, mikä ilmenee muun muassa kylpyammekohtauksessa, johon Piccoli pukeutuu Godardiksi pitämällä hatun päässään. Samoin elokuvan tähti Brigitte Bardot tekeytyy välillä Godardin vakiotähdeksi Anna Karinaksi pukemalla tälle ominaisen mustan peruukin päähänsä. Elokuva leikkii myös Bardot’n kultilla kysymällä hänen esittämältään Camillelta, kuka mahtaa olla BB-raukka. Vastaus on Bertolt Brecht.


title: Sen täytyi tapahtua

text: Godardille omainaista on myös naisen esineellistäminen. Elokuvassa tämä näkyy kärjistetysti muutamassa kohtauksessa. Heti ensimmäinen varsinainen kohtaus tapahtuu Javalien aviovuoteessa, jossa Camille makaa alastomana ja Paul nimeää hänen ruumiinosiaan yksi kerrallaan.


title: Sen täytyi tapahtua

text: Kaikista godardmaisuuksistaan huolimatta "Sen täytyi tapahtua" on ohjaajansa kaupallisimpia elokuvia. Itse asiassa Godard tarkoitti sen kokeilukseen kaupallisen elokuvan saralla, mitä pohjusti muun muassa suuri budjetti, mutta yritys ei tuottanut tulosta. Tunnetuimpia kohtauksia on kohtaus kylpyhuoneessa, kun Bardot’n esittämä Camille latelee tuhmia sanoja osoittaakseen, että ruma kieli sopii hänellekin.


title: Sen täytyi tapahtua

text: Käsikirjoitusvaiheessa Godard on muuntanut elokuvan tyylin kokonaan toiseksi kuin Alberto Moravian yhdeksää vuotta aiemmin julkaisemassa alkuperäisromaanissa. Esimerkiksi romaanin tarkka psykologinen realismi on miltei täysin poissa. Sen sijaan elokuvan ympäristö ja lukuisat yksityiskohdat ovat suoria sitaatteja romaanista. Godard on kuitenkin täysin irrottanut ne alkuperäisyhteyksistään, niin että kaikkien yksityiskohtien varaan ei synny alkuperäisteoksen kaltaista elimellistä kokonaisuutta.


title: Sen täytyi tapahtua

text: Vuonna 2018 BBC:n kansainvälinen asiantuntijaraati äänesti elokuvan kaikkien aikojen sadan parhaan ei-englanninkielisen elokuvan joukkoon.


title: Gökhan Saki

text: Gökhan Saki (s. 8. lokakuuta 1983 Schiedam, Alankomaat) on hollantilais-turkkilainen vapaaottelija ja entinen raskaansarjan potkunyrkkeilijä. Hän edusti Golden Glorya ja on voittanut muun muassa potkunyrkkeilyn Hollannin- ja euroopanmestaruuden.


title: Gökhan Saki

text: Saki aloitti potkunyrkkeilyn harjoittelemisen vuonna 1993 Club Fitissa Jan Pasztjerikin valmennuksessa kymmenen vuotiaana. Hän harjoitteli valmentajansa alaisuudessa seitsemän vuotta ennen siirtymistään Golden Gloryyn vuonna 2001. Uudeksi valmentajaksi Saki sai Cor Hemmersin, jonka avustuksella hänestä tuli potkunyrkkeilyn Hollannin- ja Euroopan-mestari kahden vuoden sisällä. Ennen mestaruuttaan Saki hävisi muun muassa Badr Harille lokakuussa 2010 teknisellä tyrmäyksellä kulmansa luovutettua ottelun. Saki hävisi myös Nicholas Pettasille lokakuussa 2005 teknisellä tyrmäyksellä toisessa erässä.


title: Gökhan Saki

text: Tappion jälkeen hän otteli K–1 World GP -turnauksessa Amsterdamissa. Saki voitti avauskierroksella Rani Berbachin ja toisella Alexey Ignashovin. Hän voitti molemmat vastustajansa tuomariäänin. Loppuottelussa Saki kohtasi Björn Bregyn, jolle hän hävisi tyrmäyksellä ensimmäisessä erässä.


title: Gökhan Saki

text: Mestaruusottelun jälkeen Saki otteli vaihtelevasti eri tapahtumissa Hollannissa, Japanissa ja Turkissa. Maaliskuussa 2007 hän voitti Hiromi Amadan K–1 2007 tapahtumassa teknisellä tyrmäyksellä alapotkujen myötä toisessa erässä. Kesäkuussa Saki puolestaan voitti Mourad Bouzidin K–1 -tapahtumassa Amsterdamissa. Hän otteli samana vuonna vielä kaksi ottelua Turkissa, jossa Saki voitti ensin J.Defer Illiadisin tyrmäyksellä 44 sekunnissa yläpotkulla. Toisessa ottelussa hän voitti Magomed Magomedovin tuomariäänin.


title: Gökhan Saki

text: Helmikuussa 2008 Saki otteli Chris Knowlesia vastaan "MM Thaibox Gala" -tapahtumassa WFCA-liiton thainyrkkeilyn mestaruudesta. Hän voitti superraskaansarjan mestaruuden kolmannessa erässä teknisellä tyrmäyksellä alapotkuilla. Sakista tuli myös ensimmäinen turkkilainen, joka pitää hallussaan K-1-turnauksen voittoa, voitettuaan vuonna 2008 Havaijilla järjestetyn K-1 World GP:n. Hän voitti ensimmäisellä kierroksella Deutsch Pu'un tyrmäyksellä ensimmäisessä erässä alapotkulla. Myös toinen ottelu päättyi tyrmäysvoittoon Rick Cheekia vastaan ensimmäisessä erässä. Loppuottelussa Saki voitti Randy Kimin tyrmäyksellä toisessa erässä.


title: Gökhan Saki

text: Pienemmän K–1 turnausvoiton myötä Saki oli mukana raskaansarjan K-1 turnauksessa, jossa hän kohtasi voitokkaasti avauskierroksella Ray Sefon. Toisella kierroksella joulukuussa 2008 Saki kohtasi Ruslan Karaevin, jonka hän voitti tuomariäänin ja eteni loppuotteluun. Samana päivänä käyty kamppailu päättyi tappioon Remy Bonjaskya vastaan. Saki kärsi selkävammasta ottelun toisessa erässä, jolloin ottelu keskeytettiin.


title: Gökhan Saki

text: Saki on kokeillut kerran vapaaottelemista, mutta hävisi ottelunsa englantilaiselle James Zikicille 11. heinäkuuta 2004 käydyssä ottelussa.


title: Gökhan Saki

text: 25. toukokuuta 2017 Saki ilmoitti tehneensä UFC:n kanssa moniotteluisen sopimuksen. Saki otteli ensimmäisen kerran 23. syyskuuta 2017 Henrique da Silvaa vastaan "UFC Fight Night: Saint Preux vs. Okami" -tapahtumassa. Hän voitti ottelun ensimmäisen erän lopussa tyrmäyksellä.


title: Mats Gustafsson

text: Mats Gustafsson (s. 29. lokakuuta 1964) on ruotsalainen jazzmuusikko ja -saksofonisti, joka edustaa skandinaavista free jazz -skeneä.


title: Lena Headey

text: Lena Headey (s. 3. lokakuuta 1973 Bermuda) on englantilainen näyttelijä. Hänet tunnetaan kenties parhaiten roolistaan Cersei Lannisterina televisiosarjassa "Game of Thrones" (2011–), josta hän on saanut neljä Primetime Emmy -ehdokkuutta.


title: Lena Headey

text: Hän on näytellyt myös muun muassa elokuvissa "Pitkän päivän ilta" (1993), "Rakkauden riivaamat" (2002), "Grimmin veljekset" (2005), "300" (2007) ja "Amor yllättää" (2005).


title: Lena Headey

text: Headey syntyi Bermudalla, mutta kasvoi Pohjois-Englannin Huddersfieldissä. 17-vuotiaana hän oli mukana koulunsa järjestämässä näytelmässä Lontoon Royal National Theatre -teatterissa. Hänen roolisuorituksensa huomioitiin, ja hän sai roolin ensimmäisestä elokuvastaan, vuoden 1992 "Waterlandista". Headey teki läpimurtonsa vuoden 2007 elokuvassa "300", jossa hän näytteli muinaisen Spartan kuningatarta Gorgoa. Vuosina 2008–2009 hän näytteli Sarah Connoria tieteissarjassa "" yhteensä kahden tuotantokauden verran.


title: Lena Headey

text: Vuodesta 2011 lähtien Headey on esittänyt Cersei Lannisteria George R. R. Martinin "Tulen ja jään laulu" -fantasiakirjasarjaan perustuvassa HBO:n televisiosarjassa "Game of Thrones". Headey on saanut Cersei Lannisterin roolistaan neljä Emmy-ehdokkuutta parhaasta naissivuosasta draamasarjassa. Vuonna 2017 Headey ansaitsi sarjasta 1,1 miljoonaa dollaria jaksolta ja hänestä tuli yksi television parhaiten palkatuista näyttelijöistä.


Jalkapallon alle 17-vuotiaiden maailmanmestaruuskilpailut ("FIFA U-17 World Cup") on Kansainvälisen jalkapalloliiton FIFAn järjestämä jalkapalloturnaus alle 17-vuotiaille. Turnaus järjestetään kahden vuoden välein, eli useammin kuin aikuisten maailmanmestaruuskilpailut. FIFA järjesti alun perin alle 16-vuotiaiden maailmanmestaruuskilpailut, mutta vuodesta 1991 lähtien turnaus on pelattu alle 17-vuotiaiden kisoina.


title: Jalkapallon alle 17-vuotiaiden maailmanmestaruuskilpailut

text: Turnauksen on tähän mennessä voittanut seitsemän eri maata. Nigeria on voittanut eniten mestaruuksia, viisi. Brasilialla on kolme mestaruutta, Ghanalla on kaksi mestaruutta ja Neuvostoliitolla, Saudi-Arabialla, Ranskalla, Meksikolla ja Sveitsillä yksi.


text: Seuraava turnaus pelataan 2017 Intiassa.


text: Turnauksen kuusi karsintasarjaa:


text: Turnauksessa jaettavat kolme palkintoa:


title: Gunhild Hoffmeister

text: Gunhild Hoffmeister (s. 6. heinäkuuta 1944 Forst, Lausitz, Brandenburg, Saksa) on entinen itäsaksalainen keskimatkojen juoksija ja olympiamitalisti.


title: Gunhild Hoffmeister

text: Hoffmeister saavutti ensimmäisen arvokisamitalinsa Helsingin EM-kilpailuissa 1971 sijoittumalla 1 500 metrin juoksussa hopealle ajalla 4.10,3. Hän oli mukana myös 800 metrin juoksun loppukilpailussa mutta keskeytti. Münchenin 1972 olympialaisissa hän saavutti hopeaa 1 500 metrillä ajalla 4.02,8 ja pronssia 800 metrillä ajalla 1.59,2.


title: Gunhild Hoffmeister

text: Rooman EM-kilpailuissa 1974 Hoffmeister saavutti uransa ainoan ulkoratojen arvokisavoiton: hän oli 1 500 metrillä nopein ajalla 4.02,3. Lisäksi hän saavutti 800 metrillä hopeaa ajalla 1.58,8. Montréalin 1976 olympialaisissa Hoffmeister saavutti 1 500 metrillä hopeaa ajalla 4.06,02.


title: Gunhild Hoffmeister

text: Sisäratojen EM-kilpailuissa Hoffmeister voitti 800 metrillä kultaa Grenoblessa 1972 ajalla 2.04,83. Göteborgin EM-hallikisoissa 1974 hän saavutti samalla matkalla pronssia ajalla 2.02,59.


title: Gunhild Hoffmeister

text: Vuonna 1978 Hoffmeister juoksi vielä tunnin juoksussa maansa ennätyksen 14 196 metriä.


title: Elfi Zinn

text: Elfi Zinn (o.s. Rost, s. 24. elokuuta 1953 Rathebur, Mecklenburg-Etu-Pommeri, Saksan demokraattinen tasavalta) on entinen itäsaksalainen keskimatkojen juoksija ja olympiamitalisti.


title: Elfi Zinn

text: Elfi Zinn, silloiselta sukunimeltään Rost, saavutti sisäratojen EM-kilpailuissa Rotterdamissa 1973 hopeaa 800 metrin juoksussa ajalla 2.02,83. Uransa parhaaseen ulkoratasaavutukseen hän ylsi Montréalin 1976 olympialaisissa juoksemalla 800 metrillä pronssia ajalla 1.55,60.


title: Nijolė Sabaitė

text: Nijolė Sabaitė (s. 12. elokuuta 1950 Raseiniai, Liettuan SNT, Neuvostoliitto) on liettualainen, Neuvostoliittoa edustanut keskimatkojen juoksija ja olympiamitalisti.


title: Nijolė Sabaitė

text: Sabaitė saavutti hopeaa Münchenin 1972 olympialaisten 800 metrin juoksussa ajalla 1.58,7. Hän hävisi saksalaiselle Hildegard Falckille 0,1 sekunnilla.


title: Kathy Hammond

text: Kathleen (Kathy) Hammond (s. 2. marraskuuta 1951 Sacramento, Kalifornia, Yhdysvallat) on entinen yhdysvaltalainen pikajuoksija ja olympiamitalisti.


title: Kathy Hammond

text: Kathy Hammond saavutti Münchenin 1972 olympialaisissa kaksi mitalia. Hän sijoittui 400 metrin juoksussa pronssille ajalla 51,64 s. Lisäksi hän juoksi Yhdysvaltain 4 × 400 metrin viestijoukkueessa, joka saavutti hopeaa ajalla 3.25,2.


title: Aleksi Huuskonen

text: Aleksi Huuskonen (s. 18. toukokuuta 1988 Äänekoski) on suomalainen koripalloilija, joka edustaa Korisliigassa pelaavaa Kauhajoen Karhua. Hän pelaa joukkueessaan pelintekijän sekä heittävän takamiehen pelipaikoilla.


title: Aleksi Huuskonen

text: Huuskonen aloitti pääsarjauransa kasvattajaseurassan Äänekosken Huimassa vuonna 2003. Huiman lisäksi hän on pelannut BC Nokian I-divisioonajoukkueessa sekä Tampereen Pyrinnön Korisliiga-joukkueessa ennen siirtymistään Kauhajoen Karhuun. Juniorivuosinaan Huuskonen on kuulunut ikäluokkansa maajoukkueisiin. Nuorten maaotteluita hänelle kertyi uran aikana yhteensä 57.


title: Aleksi Huuskonen

text: Huuskonen nostettiin ensimmäistä kertaa SM-sarjajoukkueen pelaavaan kokoonpanoon kasvattajaseurassaan Äänekosken Huimassa vuonna 2003, jolloin hän oli kentälle päästessään 15 vuoden, 7 kuukauden ja yhden päivän ikäisenä kaikkien aikojen nuorin koripalloilija miesten SM-sarjassa. Ensimmäisessä ottelussaan hän teki kaksi pistettä, joten samalla hänestä tuli myös historian nuorin korintekijä SM-sarjassa. Näitä tilastoja hän hallitsi Korisliiga-kauteen 2009–2010 saakka, jolloin Forssan Koripoikien Eero Huttunen vei häneltä marraskuussa nuorimman kentällä esiintyneen pelaajan tittelin ja myöhemmin maaliskuussa Torpan Poikien Joni Herrala nuorimman korintekijän tittelin.


title: Aleksi Huuskonen

text: Huuskonen siirtyi kasvattajaseurastaan Huimasta BC Nokian I-divisioonajoukkueeseen kaudeksi 2005–2006. Ensimmäisellä I-divisioonakaudellaan Huuskonen teki keskimäärin 8,0 pistettä pelaamissaan 24 runkosarjan ottelussa. Kaudella 2006–2007 Huuskonen teki I-divisioonassa pisteitä 18,5 ottelua kohti, ollen tällä lukemalla sarjan pistetilastossa sijalla 14. Hänen kolmen pisteen heittojen onnistumisprosentti 52,4 oli sarjan paras ja kahden pisteen heittojen tarkkuus 64,9 sarjan kolmanneksi paras. Huuskosen vapaaheittotarkkuus 81,1 oli sarjan kahdeksanneksi paras. Kaudella 2007–2008 Huuskonen teki Nokian joukkueelle pisteitä 14,4 keskiarvolla. Myös tällöin Huuskosen heittotarkkuudet olivat sarjan parhaimmistoa. Parhaiten hän sijoittui kolmen pisteen heittojen tarkkuudessa, ollen tässä kategoriassa sarjan kuudenneksi paras 43,6 onnistumisprosentillaan.


title: Aleksi Huuskonen

text: Kaudeksi 2008–2009 Huuskonen siirtyi pelaamaan Korisliigaa Tampereen Pyrinnön edustusjoukkueeseen. Huuskonen teki pisteitä 3,1 keskiarvolla pelaamissaan 34 runkosarjan ottelussa. Loppukaudesta Damon Williamsin liittyessä joukkueeseen Huuskosen vastuu pieneni ja pudotuspeleissä hän pelasikin ainoastaan kolme ottelua 0,7 pisteen keskiarvolla. Huuskosen kausi päättyi Pyrinnön mukana SM-pronssiin.


title: Aleksi Huuskonen

text: Huuskonen siirtyi kaudeksi 2009–2010 Kauhajoen Karhuun, jossa pelasi yhteensä kolme kautta ennen siirtymistä Lapuan Korikobriin. Yhden Lapualla vietetyn kauden jälkeen Huuskonen palasi takaisin Karhuun. Huhtikuussa 2015 Huuskonen pelasi 300. runkosarjaottelunsa Suomen pääsarjassa.


title: Kristina Norman

text: Kristina Norman (s. 1979) on virolainen taiteilija, taustaltaan puoliksi venäläinen, puoliksi virolainen.


title: Kristina Norman

text: Norman on opiskellut Viron taideakatemiassa ja työskennellyt taideopettajana. Hän on osallistunut näyttelyihin ja festivaaleille ulkomailla vuodesta 2006. Tuolloin hän oli mukana Modern Art Oxford -galleriassa näyttelyssä "Arrivals – Art from the New Europe". Seuraavana vuonna hän osallistui Tallinnan Nuorten taiteilijoiden biennaaliin kokeellisella dokumenttifilmillä "Monolith" sekä Berliinin biennaaliin pseudodokumentilla "The Field of Genius". Vuonna 2009 Norman edusti Viroa Venetsian biennaalissa.


title: Kristina Norman

text: Venetsian biennaalissa esillä ollut teos "After-War" ("Kultasoturi") on herättänyt närkästystä Virossa. Teoksen pääosassa on kullattu kopio "Pronssisoturi-"patsaasta (tunnetaan myös nimellä "Aljosha"), jonka Viron hallitus siirrätti pois Tallinnan keskustasta vuonna 2007. Norman sijoitti oman patsaansa "Aljoshan" entiselle paikalle. Poliisi poisti Normanin teoksen, ja Norman pidätettiin kuulusteluja varten. Viron kulttuuriministeriö halusi teoksesta asiantuntijalausuntoja ennen sen lähettämistä Venetsian biennaaliin.


title: Kristina Norman

text: Virolaistaiteilija Jüri Arrak on ollut niiden taiteilijoiden joukossa, jotka ovat paheksuneet Normanin teosta ja pitäneet sitä provokaationa. Norman itse kiistää provokaatiosyytteet. Teosta ovat paheksuneet myös Taideakatemian rehtori Signe Kivi, sisäministeri Jüri Pihl, puolustusministeri Jaak Aaviksoo.


title: Kristina Norman

text: Nyt kullatusta kipsiveistoksesta sekä dokumentaarisista valokuvista ja videoista koostuva teos kuuluu Kiasman kokoelmiin. Se oli esillä Kiasmassa talvella 2010–2011.


title: Olli-Kalle Heimo

text: Paavo Olli-Kalle Heimo (s. 8. syyskuuta 1953 Lappeenranta) on suomalainen näyttelijä, joka työskentelee Joensuun kaupunginteatterissa. Lappeenrannassa syntynyt Olli-Kalle Heimo on esiintynyt useissa Markku Pölösen ohjaamissa elokuvissa ja muun muassa "Karjalan kunnailla" -televisiosarjassa.


title: Olli-Kalle Heimo

text: Heimo esiintyy myös joensuulaisessa Päästä irti - Irti Päästä -teatteriryhmässä, joka on järjestänyt improvisaatioesityksiä.


title: Taking Woodstock

text: Taking Woodstock on Ang Leen 2009 valmistunut "kepeäsydäminen" komedia. Se perustuu Elliot Tiberin muistelmakirjaan "A True Story Of A Riot, A Concert And A Life".


title: Taking Woodstock

text: Elokuva kertoo 1960-luvun musiikkivallankumouksesta ja hippiliikkeen symboliksi muodostuneesta Woodstockin festivaalista 1969. Päähenkilö Elliot Tiber on sisustussuunnittelija, joka saa sattumalta kuulla naapurikaupungin evänneen huviluvan festivaalihankkeelta ja junailee tapahtuman omaan kotikaupunkiinsa. Elliotin tarkoituksena piristää sillä vanhempiensa riutuvaa motellia, josta muodostuukin festivaalijärjestäjien päämaja.Nyt-liitteen viisi kriitikkoa antoivat elokuvalle pistekeskiarvoksi 2,6.


title: Jüri Arrak

text: Jüri Arrak (s. 24. lokakuuta 1936 Tallinna, Viro) on virolainen kuvataiteilija.


title: Jüri Arrak

text: Arrak on valmistunut Viron valtiollisesta taideoppilaitoksesta 1966. Hänen teoksiaan on Viron taidemuseossa, MoMAssa, Tretjakovin galleriassa, New Orleans Taidemuseossa ja Kölnissä Ludwigin taidemuseossa. Jüri Arrak on myös kuvittanut osan virolaisen folkmetal-yhtye Metsatöllin kansikuvista.


title: Kang Chol-Hwan

text: Kang Chol-Hwan (s. 1967/1968) on tunnetuimpia Pohjois-Koreasta loikanneita. Hän joutui perheensä kera 9-vuotiaana lapsena Yodokin keskitysleirille, jolta hän vapautui 10 vuoden kuluttua, 19-vuotiaana. Syynä oli aiemmin Japanissa asuneeseen ja siellä yritystoiminnalla vaurastuneeseen isoisään kohdistettu poliittinen vaino. Kang Chol-Hwanin työhön keskitysleirillä kuului muun muassa kuolleiden hautaaminen. Kidutus, kuolema ja nälkä olivat arkipäivää. Kang pakeni vuonna 1992 Kiinaan ja sieltä Etelä-Koreaan.


title: Kang Chol-Hwan

text: Kang Chol-Hwan on julkaissut kokemuksistaan kirjan "Pjongjangin akvaariot" (The Aquariums of Pyongyang, 2000), jota hän työsti yhteistyössä ranskalaisen Pierre Rigoulot'n kanssa.


title: Rio de Janeiron metro

text: Rio de Janeiron metro (Metrô Rio) on Rio de Janeiroon Brasiliaan vuonna 1979 avattu metrojärjestelmä. Se koostuu kahdesta linjasta ja 35 asemasta. Raideleveys on 1 600 mm.


title: Rio de Janeiron metro

text: 14. marraskuuta 1968 perustettiin metroyhtiö Companhia do Metropolitano do Rio de Janeiro. 23. kesäkuuta alkoivat rakennustyöt. Resurssien puutteessa ne keskeytettiin vuodesta 1971 vuoteen 1974. Metro avattiin vuonna 1979 osuudella Glória-Praça Onze. Asemat olivat Praça Onze, Central, Precidente Vargas, Cinelândia ja Clória. Vuonna 1980 järjestelmää laajennettiin avaamalla Uruguianan asema välille Precidente Vargas-Cinelândia sekä jatkamalla linjan Praça Onzen puoleista päätä Estácion asemalle. Vuonna 1981 lisättiin Cariocan asema Uruguianan ja Cinelândian asemien väliin.


title: Rio de Janeiron metro

text: Lisäksi linjaa jatkettiin Glóriasta Botafogoon (3 uutta asemaa) ja linja 2 avattiin osuudella Estácio-São Cristóvão-Maracaña. Seuraavana vuonna jatkettiin linja 1 nykyiselle pääasemalleen Saens Peñaan (2 uutta asemaa). 1983 linjaa 2 jatkettiin Maracañan asemalta Iraján asemalle ja vuosina 1988, 1991 ja 1996 sinne lisättiin yhteensä kolme asemaa (8 uutta asemaa). 1998 linjaan 1 lisättiin Botafogon puoleiseen päähän Cardeal Acoverden asema, sekä linjaa 2 jatkettiin Irajásta Pavunan asemalle (5 uutta asemaa). Linjaa 1 jatkettiin vuonna 2002 Cardeal Acoverdestä Siqueira Camposiin ja 2007 Siqueira Camposista Cantagaloon.


title: Rio de Janeiron metro

text: Linja 1 kulkee Copacabanan rannan reunoista pohjoiseen keskustaan ja jatkaa sieltä kauemmas länteen Tijucaan. Se on 19 km pitkä ja kokonaan maan alla. Linjassa on 19 asemaa, josta 1 on yhteinen linjan 2 kanssa. Asemien keskimääräinen väli on 830 m.


title: Rio de Janeiron metro

text: Linja 2 kulkee Estácion asemalta pohjoiseen. Se on n. 22 km pitkä. Linja kulkee lyhyitä matkoja maan päällä. Linjassa on 16 asemaa joista 1 on yhteinen linjan 1 kanssa. Asemien keskim. väli on 1 720 m.


title: Rio de Janeiron metro

text: Linja 1:


title: Rio de Janeiron metro

text:
Linja 2:
Matkustajavaunut ovat ruostumatonta terästä. Ajovaunuihin mahtuu 351 matkustajaa (40 istumapaikkaa) ja ei-ajovaunuihin mahtuu 378 matkustajaa (48 istumapaikkaa). Kuuden vaunun kokoonpanoon mahtuu enintään 2214 matkustajaa. Vaunut ovat ilmastoituja.


title: Acropora

text:
Acropora on kivikorallien suku, johon kuuluu ainakin 182 lajia. Niitä tavataan indopasifisella merialueella, missä ne muodostavat koralliriuttoja.
Monia lajeja pidentään riutta-akvaarioissa. Ne muodostuvat kapeista haaroista, jotka voivat edelleen muodostaa joko levymäisiä tai puumaisia rakenteita. Acropora-korallit elävät symbioosissa zooksantelli-levien kanssa, ja saavat pääosan ravinnostaan yhteyttämällä. Niillä on myös pienet polttiaislonkerot, jolla ne pyydystävät planktonia ravinnokseen.


title: Acropora

text: Tietyt laakamadot syövät "Acropora"-korallien pehmytkudosta ja voivat tappaa koko koralliyhdyskunnan.


title: Sportin’ Life

text:
Sportin’ Life on kokaiinikauppias George Gershwinin oopperassa Porgy ja Bess.
Sportin’ Life on aluksi taustahahmo. Hän yrittää myydä ainettaan Catfish Row’lla, Charlestonin slummikorttelissa. Hän tavoittelee myös Bessiä, satamagangsteri Crownin naista johon on rakastunut myös raajarikkoinen Porgy.


title: Sportin’ Life

text: Tilanne kehittyy lopussa niin, että Porgy kuristaa Crownin ja poliisi vie hänet pois. Sportin’ Life tulee Bessin luo ja viekoittelee tätä lähtemään mukaansa:


title: Sportin’ Life

text: Bess ajaa hänet pois mutta kauppias heittää annoksen huumettaan Bessin ovelle. Tämä on epätoivoinen, koska luulee että Porgy tuomitaan Crownin tappamisesta – vaikka poliisi on tosiasiassa mielissään kun pääsee eroon sataman valtiaasta. Bess poimii kokaiinin ja lähtee huumekauppiaan matkaan...


title: Sportin’ Life

text: Tuomari vapauttaa Porgyn ja tämä palaa kotikujalleen – vain kuullakseen että Bess on mennyt New Yorkiin huumemiehen mukana.


title: Sportin’ Life

text:
Porgy valjastaa muulinsa ja lähtee laulaen etsimään Bessiä kaukaisesta paikasta.
Ira Gershwin kirjoitti roolin alun alkaen blues- ja scatlaulaja Cab Callowayn personaa hyväksi käyttäen.


title: Sportin’ Life

text: Rooli on vaativa ja raskas. Suomessa sen on tulkinnut mm. Ture Ara.


title: Santeri Mäkelä

text: Santeri (Aleksanteri) Mäkelä (26. maaliskuuta 1870 Vimpelin Sääksjärven kylä – 1937 tai 1938 Neuvostoliitto) oli suomalainen kansanedustaja ja kirjailija. 1920-luvun alusta lähtien hän asui Neuvostoliitossa.


title: Santeri Mäkelä

text: Mäkelä syntyi maanviljelijän perheeseen. Hän sai isältään virikkeitä kirjallisiin töihin. Mäkelä oli lahjakas itseoppinut, ja hänet otettiin 19-vuotiaana pitäjän kiertokoulun opettajaksi. Kiinteässä yhteydessä Santeri Alkioon hän perusti 23-vuotiaana Järviseudun ensimmäisen nuorisoseuran.


title: Santeri Mäkelä

text: Vuosisadan vaihteessa Mäkelä muutti Yhdysvaltoihin, jossa hän työskenteli viisi vuotta pääasiassa Michiganin rautamalmikaivoksissa. Hän liittyi Amerikassa työväenliikkeeseen, toimi Ironwoodin työväenyhdistyksen johtajana, sanomalehtitoimittajana ja suosittuna matkapuhujana suomalaissiirtolaisten keskuudessa.


title: Santeri Mäkelä

text: Mäkelä palasi kotikyläänsä Sääksjärvelle syksyllä 1907, mutta hänen perheensä jäi vielä Amerikkaan. Hänen vaikutuksestaan kylään syntyi Vimpelin ensimmäinen työväenyhdistys ja Järviseudun ensimmäinen työväentalo. Mäkelästä tuli sanomalehdentoimittaja, kiertävä matkapuhuja, piirikokousedustaja ja kansanedustaja. Hänet oli eduskunnassa Suomen Sosialidemokraattisen Puolueen kansanedustajana Vaasan läänin itäisestä vaalipiiristä vuosina 1910–1914 ja 1917–1918. Eduskunnassa hän keskittyi maatalouskysymyksiin ja profiloitui puolueessaan talonpoikaisen maaseutusosialismin edustajana.


title: Santeri Mäkelä

text: Mäkelä kannatti väkivallattomuutta, mutta kun tilanne kehittyi aseelliseksi konfliktiksi, hän oli valmis osallistumaan. Sisällissodan aikana Mäkelä toimi kansanvaltuuskunnan maatalousasiain osaston jäsenenä ja punakaartin agitaatio-osaston puhujana. Sodan loppuvaiheessa Mäkelä pakeni Venäjälle, jossa toimi erilaisissa huolto- ja valistustehtävissä Pietarissa ja sen pohjoispuolella olevalla inkeriläisalueella. Keväällä ja kesällä 1918 hän oli Pavlovskin kasarmille syntyneen ja myöhemmin Vasilinsaarelle siirtyneen pakolaiskodin muonituskomissaari. Vuodenvaihteessa 1918–1919 hän oli Pietarissa ilmestyneen "Vapaus"-lehden aputoimittaja. Ennen kesää 1923 hän toimi opettajana Pietarin keskikaupungin koulussa, Toksovan kansanopistossa, Rääpyvän karjanhoitoteknikumissa ja kansainvälisessä sotakoulussa. Venäjällä Mäkelästä tuli Suomen Kommunistisen Puolueen jäsen.


title: Santeri Mäkelä

text: Syyskuussa 1923 SKP lähetti Mäkelän Suomeen syventämään Maalaisliitossa ilmentynyttä erimielisyyttä ja synnyttämään itsenäistä talonpoikien liikehdintää. Yritys ei kuitenkaan tuottanut tuloksia, ja heinäkuussa 1924 hän palasi Venäjälle. Pari seuraavaa vuotta Mäkelä kirjoitti SKP:n toimeksiannosta maatalouskysymystä käsitteleviä artikkeleita, joita julkaistiin suomalaisissa työväenlehdissä. Hän asui Lempaalan Mäntysaaressa eikä osallistunut puolueen johtoelinten toimintaan. SKP:ssä pohdittiin Mäkelän lähettämistä Suomeen tai Neuvosto-Karjalaan, mutta suunnitelmat kariutuivat, ja vuonna 1928 hän asettui Kuivaisin Ryyppölän kylään, jossa toimi paikallisen kolhoosin jäsenenä.


title: Santeri Mäkelä

text: Mäkelän elämän loppuvaiheet ovat hämärän peitossa. Vuonna 1937 hän työskenteli yövahtina Kustannusliike Kirjan maatilalla Petroskoin lähellä. Eräiden tietojen mukaan Mäkelä vangittiin ja teloitettiin tai hän kuoli vankileirillä. Raoul Palmgrenin mukaan hän kuoli luonnollisesti vuonna 1938. Karjalan kirjailijaliiton puheenjohtaja Viktor Tšehov mainitsi Mäkelän yhtenä sotaa edeltäneistä kirjailijoista vuonna 1948 ilmestyneessä artikkelissa. Tällainen maininta ei olisi ollut mahdollinen, jos hän olisi kuollut Stalinin vainojen uhrina.


title: Santeri Mäkelä

text: Mäkelä oli naimisissa Amalia Kultalahden kanssa vuodesta 1895.


title: Santeri Mäkelä

text: Mäkelä tunnetaan myös suomalaisena työväenkirjailijana. Amerikassa hän julkaisi Suomen sotaan 1808–1809 sijoittuvan kertomuksen "Linda" (1904; toinen laajennettu painos 1907) ja kaivostyöläisten elämää kuvaavan romaanin "Elämää ikuisessa yössä" (1904; toinen painos 1911). Proosatuotannon ohella Mäkelä kirjoitti myös runoja (yhteiskokoelma "Lausuttavia runoja I", 1906) ja näytelmiä (mm. "Isontalon Antti", 1917). 1920-luvun lopulta lähtien hän julkaisi runoja ja kertomuksia Neuvostoliiton suomenkielisissä sanoma- ja aikakauslehdissä. Tämän vaiheen tunnetuin teos on runo "Mykille joukoille".


title: Varakuvernööri

text: Varakuvernööriksi kutsutaan korkea-arvoista valtion virkamiestä, joka on yleensä vastuussa valtion osa-alueesta kuten provinssi tai osavaltio ja on korkeamman tahon, kuten hallitsijan virkaansa nimittämä.


title: Varakuvernööri

text: Intiassa varakuveröörit nimittää presidentti. He ovat vastuussa Union Territorioksi kutsutuista alueista.


title: Varakuvernööri

text: Australian varakuvernöörit olivat vastuussa pienemmistä hallinnollisista alueista, mutta heidän tehtävänsä on pääsääntöisesti siirretty muille virkamiehille. Varakuvernööriksi voidaan nimittää henkilö erikoistapauksissa, esimerkiksi jos alueen kuvernööri eroaa tai kuolee kesken virkakauden.


title: Varakuvernööri

text: Kanadan varakuvernöörit ovat provinssien korkeimpia johtohenkilöitä, jotka virallisesti edustavat Ison-Britannian kuningashuonetta. Heidät nimittää Kanadan pääministerin avustuksella Kanadan kenraalikuvernööri. He keskustelevat nimityksestä kyseisen provinssin päämiehen ('Premier') kanssa. Kanadan jokaisella provinssilla on oma varakuvernööri, mutta territorioilla on vain komissaari ('Comissionaire').


title: Varakuvernööri

text: Jerseyn, Guernseyn ja Mansaaren varakuvernööri on valtionpäämies ja toimii yhdysmiehenä emämaa Britanniaan.


title: Varakuvernööri

text: Uuden-Seelannin varakuvernöörinä toimi vuosien 1839-1841 välillä kuninkaallisen laivaston kapteeni William Hobson. Vuonna 1848 maa jaettiin kolmeen uuteen provinssiin, New Ulster, New Munster ja New Leinster, joilla jokaisella oli oma varakuvernöörinsä.


title: Varakuvernööri

text: Yhdysvallat viidestäkymmenestä Yhdysvaltain osavaltioista nejässäkymmenessäkahdessa on vaaleilla valittu varakuvernööri, joka on suoraan vastuussa osavaltion kuvernöörille. Kuvernöörin kuoltua tai erottua virasta varakuvernööri perii hänen virkansa, lukuun ottamatta Massachusettsin osavaltiota, jossa varakuvernööri toimii kuvernöörinä ainoastaan väliaikaisesti.


title: Varakuvernööri

text: Hongkongin varakuvernööri oli Brittiläisen vallan aikana 1843-1902 toiseksi korkea-arvoisin henkilö, mutta hänellä ei ollut käytännössä poliittista sananvaltaa maan asioissa.


title: Optinen kierto

text: Optinen kierto on optinen vastine akustiselle kierrolle. Kierto tapahtuu, kun on olemassa silmukka esimerkiksi videokameran ja television tai videomonitorin välillä. Yksinkertainen esimerkki optisesta kierrosta on kahden peilin välillä heijastuva kuva.


title: Optinen kierto

text: Kameran eteen voidaan asettaa esimerkiksi palava kynttilä. Kamera tallentaa kynttilänvalon, joka vahvistetaan ja lähetetään kaapelia pitkin monitorille. Monitori projisoi näyttimensä sisällä tapahtuvan elektronisäteilyn. Tämän jälkeen kuva siirtyy monitorilta kameraan ja kamerasta takaisin monitoriin: Syntyy päättymätön silmukka.


title: Optinen kierto

text: Alkuperäinen valonlähde, tässä esimerkissä kynttilä, voidaan sammuttaa, mutta silmukka jatkaa kiertoaan. Joka kierroksella kuva kaksinkertaistuu ja interferoi itsensä kanssa. Sähköinen silmukka etenee lähes valonnopeudella. Koska elektronisuihku projisoi syntyvän kuvan monitorin sisällä fosforipisteille, kestää näiden syttyminen ja sammuminen jonkin aikaa. Tämän ansiosta ne ehtivät tallentua seuraavalle kierrokselle.


title: Optinen kierto

text: Syntyvä kuva muodostuu sen mukaan, kuinka kamera ja monitori on säädetty esimerkiksi valonvoimakkuuden, kontrastin, etäisyyden, kulman ja fysikaalisen tärinän suhteen. Yhdistämällä optiseen kiertoon musiikkia tai muita äänilähteitä voidaan vaikuttaa silmukan syntyprosessiin.


title: Optinen kierto

text: Tunnetuimpia tieteellisiä käyttötapoja optiselle kierrolle on lähes kaikissa laserlaitteissa käytettävä optinen resonaattori, joka koostuu kahdesta vastakkaisesta kaarevasta peilistä. 1990-luvun lopulla havaittiin, että niin kutsuttujen epävakaiden resonoitujen lasereiden tuottamat säteet ovat muodoltaan fraktaaleita .


title: Optinen kierto

text: Douglas Hofstadter vertaa teoksessaan "I Am a Strange Loop" videokiertoa suoraan ihmisen mieleen ja tietoisuuteen.


title: Optinen kierto

text: Monet taiteilijat ovat käyttäneet optista kiertoa. Esimerkiksi Queen-yhtyeen "Bohemian Rhapsody" -levystä tehdyllä musiikkivideolla käytettynä efekti oli verrattavissa itsensä katselemiseen kahden peilin välissä.


title: Optinen kierto

text: Suomessakin televisiossa esitetyn brittiläisen "Doctor Who" -tieteisdraamasarjan alkutekstien yhteydessä käytettiin optista kiertoa vuosina 1963–1973.


title: Paek Nam-sun

text: Paek Nam-sun (; 13. maaliskuuta 1929 – 2. tammikuuta 2007) oli pohjoiskorealainen poliitikko, joka toimi maansa ulkoministerinä vuodesta 1998. Hän tapasi ulkomaalaisista poliitikoista muun muassa Yhdysvaltain Madeleine Albrightin vuonna 2000. Hän kuoli vuoden 2007 alussa kärsittyään jonkin aikaa terveysongelmista.


title: Paek Nam-sun

text: Paek Nam-sun syntyi Pohjois-Hamgyongissa, valmistui Kim Il-sungin yliopistosta Pjongjangissa ja toimi 1970-luvulla suurlähettiläänä Puolaan.


title: Liev Schreiber

text: Liev Schreiber (s. 4. lokakuuta 1967 San Francisco, Kalifornia, Yhdysvallat) on yhdysvaltalainen näyttelijä ja käsikirjoittaja. Hän nousi laajempaan julkisuuteen 1990-luvun lopulla esiinnyttyään useissa indie-elokuvissa, kuten Scream-trilogiassa, sekä myöhemmin myös Hollywood-elokuvissa. Schreiber on myös arvostettu teatterinäyttelijä ja on esiintynyt useissa Broadway-esityksissä. Vuonna 2005 Schreiber voitti Tony-palkinnon suorituksestaan Glengarry Glen Ross -näytelmässä. Samana vuonna Schreiber myös toimi ensimmäisen kerran elokuvaohjaajana ja käsikirjoittajana "Kaikki valaistuu" -elokuvassa, joka perustuu samannimiseen romaaniin.


title: Liev Schreiber

text: Vuodesta 2013 Schreiber on näytellyt draamasarjassa "Ray Donovan", josta hän on saanut kaksi parhaan miespääosan Primetime Emmy -ehdokkuutta sekä kolme Golden Globe -ehdokkuutta.


title: Liev Schreiber

text: Schreiber oli parisuhteessa näyttelijä Naomi Wattsin kanssa vuosina 2005–2016. Heillä on kaksi lasta, Alexander Pete Schreiber (s. 25. heinäkuuta 2007) ja Samuel Kai Schreiber (s. 13. joulukuuta 2008).


title: Montipora

text:
Montipora on kivikorallien suku, johon kuuluu ainakin 75 lajia. Niitä tavataan indopasifisella merialueella ja Punaisellamerellä, missä ne muodostavat koralliriuttoja.
Monia lajeja pidetään riutta-akvaarioissa. Virtaus- ja valaistusolojen mukaan ne voivat kasvaa joko levyinä tai puumaisina rakenteina. Montipora-korallit elävät symbioosissa zooksantellilevien kanssa. Niillä on myös pienet polttiaislonkerot, joilla ne pyydystävät planktonia ravinnokseen.


title: Montipora

text: Tietyt lajit, kuten "Montipora crassituberculata" on listattu IUCN:n punaisella listalla vaarantuneiksi, koska ne ovat erityisen herkkiä vaalenemista aiheuttaville tekijöille.


title: Arbitron

text: Arbitron () on yhdysvaltalainen yritys, joka tuottaa radion kuuntelijalukumäärien mittauspalveluita radioasemille ja mainostajille. Lisäksi se toimittaa asiakkailleen tietoja kuuntelijoiden ostokäyttäytymisestä ja muiden medioiden käytöstä. Yritys on perustettu 1949, ja sen kotipaikkana on Columbia, Marylandin osavaltiossa. Alallaan Arbitron on saavuttanut monopoliaseman Yhdysvalloissa.


title: Zlin Z-26 Trenér

text: Zlin Trener oli tšekkiläinen koululentokoneiden perhe, jota Moravan Otrokovice-tehdas rakensi vuodesta 1953 vuoteen 1977.


title: Zlin Z-26 Trenér

text:
Alkuperäinen Zlin Z-26 suunniteltiin 1940-luvun lopussa tarkoituksena luoda Tšekkoslovakian lentokoneteollisuus uudestaan.
Prototyypin moottori oli 4-sylinterinen Walter Minor 4-III.


title: Zlin Z-26 Trenér

text: Koneesta valmistettiin seuraavat versiot:


title: Zlin Z-26 Trenér

text: Konetta käytti sotilaallisena koulukoneena Kuuba, Tšekkoslovakia, Saksan demokraattinen tasavalta, Egypti ja Mozambik. Koneella oli laajaa siviilikäyttöä myös länsimaissa, mm. urheilukoneena ja purjelentokoneiden hinauskoneena.


title: Manuela Gretkowska

text: Manuela Gretkowska (s. 6. lokakuuta 1964 Łódź) on puolalainen kirjailija ja poliitikko. Hän opiskeli Krakovassa sekä Pariisissa ja teki kirjallisen debyyttinsä vuonna 1991. Hän on sittemmin työskennellyt paitsi kirjailijana, myös televisio- ja elokuvakäsikirjoittajana. Seksuaalisuus korostuu aiheena monissa Gretkowskan kirjoissa.


title: Manuela Gretkowska

text: Gretkowska perusti Puola on nainen -nimisen () yhteiskunnallisen liikkeen, jonka pohjalta muodostui vuonna 2007 rekisteröity Naisten puolue (). Gretkowska ei kuitenkaan pidä itseään feministinä, vaan katsoo feminismin olevan "rajoite".


title: Fungia fungites

text: Fungia fungites on kivikorallien laji, joka elää Indopasifisella merialueella. IUCN on luokitellut lajin vaarantuneeksi. CITEs on asettanut rajoituksia lajin kaupalle.


title: Fungia fungites

text: Aikaisemmin Fungia-sukuun kuului useita alasukuja ja ainakin 18 lajia, mutta nykyään siihen luetaan vain "Fungia fungites". Muut lajit jaettiin muihin sukuihin tai toisten lajien synonyymeiksi.


title: X-Men Origins: Wolverine (videopeli)

text: X-Men Origins: Wolverine on vuonna 2009 julkaistu videopeli, joka perustuu . Peli julkaistiin samaan aikaan elokuvan kanssa 1. toukokuuta 2009 PlayStation 3, Xbox 360, Wii, PlayStation 2, Nintendo DS ja PlayStation Portable -konsoleille sekä tietokoneelle. Pelin kehittäjänä toimi pääasiassa Raven Software, joka käyttää pelissä Unreal Engine 3 pelimoottoria. Wiin ja PS2:n versiot ovat kuitenkin Amaze Entertainment kehittämiä ja käsikonsolien versioista vastuussa oli Griptonite Games.


title: X-Men Origins: Wolverine (videopeli)

text: Pelissä pelaaja ohjaa Wolverinea pelin läpi ja pääsee selvittämään hahmon alkuperää.


title: Aziz Jahjah

text: Aziz Jahjah (, s. 25. huhtikuuta 1980) on hollantilais-marokkolainen raskaansarjan potkunyrkkeilijä. Hän edustaa Golden Glorya, jossa Jahjahia valmentaa Ramon Dekkers.


title: Turbinaria

text:
Turbinaria on kivikorallien suku, johon kuuluu ainakin 11 lajia. Joitakin niistä pidetään akvaariossa. Niiden muoto on kuppimainen. Polyypit sijaitsevat pienissä pyöreissä rypäissä. Turbinaria-lajeja tavataan indopasifisella merialueella; monia lajeja Australiasta Aasiaan ulottuvalla vyöhykkeellä mutta muutamia myös Afrikan rannikolla ja Punaisellamerellä.
CITES on asettanut rajoituksia lajien "T. mesenterina" ja "T. peltata" kaupalle.
IUCN:n mukaan 11 lajista vain kolme on elinvoimaisia, yksi silmälläpidettävä ja muut vaarantuneita. Niitä uhkaavat korallien vaalenemista aiheuttavat tekijät sekä kahden edellä mainitun lajin osalta kerääminen akvaariokauppaa varten.


title: Holsteinin herttuakunta

text: Holsteinin herttuakunta (['holʃtain], alasaksaksi "Holsteen", , latinaksi ja historialliseksi englanniksi "Holsatia") oli herttuakunta Elbe- ja Eider-jokien välissä.


title: Holsteinin herttuakunta

text: Nykyinen Holstein oli muinoin Holsteinin kreivikunta (), myöhemmin Holstein herttuakunta (saks. "Herzogtum Holstein"), ja oli Pyhän saksalais-roomalaisen keisarikunnan pohjoisin alue. Holsteinin historia kietoutuu läheisesti tanskalaisen Schleswigin herttuakunnan kanssa. Holsteinin pääkaupunki on Kiel.


title: Holsteinin herttuakunta

text: Holstein, olennainen osa vanhaa Saksia, sijaitsi Elbe-joesta pohjoiseen. Kaarle Suuri valtasi sen noin vuonna 800. Se oli kreivikunta 1111–1474. Aluksi se oli Saksin herttuakunnan, sittemmin Lauenburgin herttuakunnan, ja lopulta Lyypekin hiippakunnan lääni.


title: Holsteinin herttuakunta

text: Holsteinin kreivikuntaa johti Schauenburgin suku, ja sen ensimmäinen kreivi oli Adolf I. Tanska valtasi Holsteinin Stellaun taistelun jälkeen 1201, mutta Schauenburg valloitti sen takaisin Bornhövedin taistelussa 1227. 1300-luvulla Holsteinin kreivit hankkivat Schleswigin herttuakunnan, Tanskan kuningaskunnan läänin. Kun Schauenburgin kreivit loppuivat 1459, Holstein ja Schleswig siirtyivät Tanskan kuninkaalle Riben sopimuksella 1460. Vuonna 1474 Holstein ylennettiin herttuakunnaksi ja siitä tuli Pyhän saksalais-roomalaisen keisarikunnan osavaltio ("reichsunmittelbar"), jona se säilyi keisarikunnan hajoamiseen asti 1806.


title: Holsteinin herttuakunta

text: Vuonna 1490 Holstein jaettiin Holstein-Segebergiin ja Holstein-Gottorpiin. Holstein-Segeberg säilyi Tanskan kuninkaalla ja se tunnettiin myös "kuninkaallisena Holsteinina", myöhemmin Holstein-Glückstadtina. Holstein-Gottorp, joka tunnettiin myös "herttuallisena Holsteinina", annettiin vuonna 1544 Tanskaa hallinneen Oldenburgin suvun nuoremmalle haaralle, Holstein-Gottorpin suvulle. Holstein-Gottorp käsitti myös osan Schleswigin herttuakunnasta, mutta Tanska valloitti sen suuressa Pohjan sodassa ja schleswigiläinen osa liitettiin pysyvästi Tanskaan Frederiksborgin rauhassa vuonna 1720.


title: Holsteinin herttuakunta

text: Holstein-Gottorpin herttuasta Karl Peter Ulrichista tuli vuonna 1762 Venäjän keisari Pietari III, ja hän suunnitteli hyökkäystä Tanskaan saadakseen takaisin menetetyt Holstein-Gottorpin maat Schleswigissä. Vaikka Pietari III:n vaimo Katariina II syrjäytti hänet, tanskalaiset päättivät ratkaista ongelman pysyvästi. Vuonna 1773 he vaihtoivat Pietari III:n pojan Paavalin kanssa tehdyllä Tsarskoje Selon sopimuksella Tanskalle kuuluneen Oldenburgin herttuakunnan Holstein-Gottorpiin, saaden näin kaikki Holsteinin alueet hallintaansa. Täten Holstein yhdistettiin jälleen yhdeksi valtioksi.


title: Holsteinin herttuakunta

text: Holsteinin herttuakunta ei joutunut Ranskan vallan alle Napoleonin aikana Tanskan-liittonsa takia. Vuodesta 1815 vuoteen 1864 se oli Saksan liiton jäsen, vaikka se oli liittoutunut Tanskan kanssa (Tanskan kuningas oli myös Holsteinin herttua). Tanskan kuninkaan Fredrik VII:n kuoltua ja Oldenburgin suvun alkuperäisen päähaaran sammuttua vuonna 1863 Schleswigin ja Holsteinin perimisestä kiisteltiin. Uudeksi kuninkaaksi valittiin Glücksburgin sukuhaaraa edustanut Kristian IX, joka ei ollut ensimmäisenä perimysjärjestyksessä. Toista sukuhaaraa edustanut Augustenborgin herttua Fredrik vaati tällöin herttuakuntia itselleen, ja pian Saksan liitto julisti Preussin ja Itävallan johtamana sodan Tanskalle pakottaen sen luovuttamaan herttuakunnat. Herttuakuntia ei kuitenkaan annettu Augustenborgin herttualle. Vuonna 1865 Preussi ja Itävalta sopivat välillään järjestelystä: itävaltalaiset valloittivat ja hallinnoivat Holsteinia, kun taas preussilaiset tekivät samoin Schleswigille. Tämä järjestely päättyi vuonna 1866 Preussin–Itävallan sotaan, jonka tuloksena Schleswig ja Holstein yhdistettiin Preussiin, jolloin niistä tuli Schleswig-Holsteinin provinssi.


title: Hydnophora

text: Hydnophora on kivikorallien suku, johon kuuluu ainakin kuusi lajia. Joitakin niistä pidetään akvaariossa. Niiden kasvutapa on haarova ja väri yleensä vihreänsävyinen. Niiden polyypeistä erittyy runsaasti polttavaa nestettä, joten akvaariossa ne on sijoitettava tarpeeksi kauas muista lajeista.


title: Hydnophora

text: Kuudesta lajista yksi on luokiteltu erittäin uhanalaiseksi, kaksi silmälläpidettäviksi. CITES on asettanut kiintiöitä lajien "H. exesa", "H. microconos" ja "H. rigida" kaupalle.


title: Sala IBK

text: Sala IBK on ruotsalainen 21. syyskuuta 1979 perustettu salibandyn erikoisseura ja samalla maailman ensimmäinen salibandyseura. Seuraa oli perustamassa Crister Gustafsson, josta myöhemmin tuli Kansainvälisen Salibandyliiton ensimmäinen puheenjohtaja. Seura yhdessä Gustafssonin kanssa oli ensimmäisiä, jotka pyrkivät viemään lajia kilpaurheilun suuntaan.


title: Harlekiinipenkoja

text: Harlekiinipenkoja ("Orthonyx temminckii") eli aiemmalta nimeltään kirjomaatimali on itäisessä Australiassa elävä penkojien heimoon kuuluva varpuslintu.


title: Harlekiinipenkoja

text: Kooltaan harlekiinipenkoja on noin 18–20 cm. Koirasharlekiinipenkoja on päästään ja kyljistään väriltään harmaa. Selkä on oliivinvihreä. Siivet ovat lyhyet ja pyöreäpäiset ja niissä on harmaita pystyjuovia. Lyhyen leveän pyrstön päässä erottuu selvästi piikkejä. Harlekiinipenkojanaaraat muistuttavat ulkonäöltään koiraita, mutta naaraiden kurkku on ruosteenruskea, kun se koirailla on valkoinen.


title: Harlekiinipenkoja

text: Harlekiinipenkojaa tavataan Australian itärannikolla Uudesta Etelä-Walesista ja Queenslandista. Lajin elinympäristöä ovat kosteat subtrooppiset tai lauhkeat metsät ja niiden läheiset kosteat alueet. Erityisesti laji viihtyy metsissä, joiden pohjakerroksissa on runsaasti lehtiainesta. Laji viettää piileskelevää elämää ja vaaran uhatessa mieluummin juoksee pakoon kuin lentää.


title: Harlekiinipenkoja

text: Harlekiinipenkojat elävät yleensä pareittain. Lajin pesimäaika on kesäkuusta syyskuulle. Harlekiinipenkojat rakentavat kupolimaisen pesänsä maahan lehdistä, sammaleesta ja risuista. Pesän sivulla on maantasolla oleva kulkuaukko. Naaraskirjomaatimali munii pesään yhdestä kolmeen munaa, joita se hautoo yli kolme viikkoa. Poikasiaan naaras ruokkii koiraan tuomalla ravinnolla.


title: Harlekiinipenkoja

text: Harlekiinipenkojat ruokailevat yleensä yksin, pareittain tai pieninä ryhminä. Linnun ravinto koostuu selkärangattomista, joita se etsii vahvoilla jaloillaan raapien maahan pudonnutta lehtiainesta. Laji käyttää ravinnonhankinnassa hyödykseen myös piikikästä pyrstöään. Harlekiinipenkojat jättävät jälkeensä pieniä paljaita laikkuja paikoissa, joissa ne ovat ruokailleet.


title: Jatkoaika

text: Jatkoaika on useiden urheilulajien sääntöihin kuuluva ylimääräinen peliaika, joka pelataan tasatulokseen päättyneen varsinaisen peliajan jälkeen, jos ottelun voittaja on saatava ratkaistua. Jatkoajan kesto on määritelty kunkin lajin säännöissä.


title: Jatkoaika

text: Jalkapallossa on tavallisesti kaksi 45 minuutin pituista puoliaikaa. Jos ottelu on tasan ja sitä ei voi päättää tasapeliin (esimerkiksi pudotuspelimuotoisissa cup-turnauksissa), pelataan yleensä kaksi viidentoista minuutin mittaista jatkoaikaa, jota kutsutaan jatko-otteluksi. Joissakin turnauksissa käytetään kultainen maali -sääntöä (peli ratkeaa heti, kun on tehty maali), mutta yleensä jatko-ottelu pelataan loppuun ja ottelun tulokseksi merkitään varsinaisessa ja jatko-ottelussa tehtyjen maalien summa. Mikäli jatko-ottelukin päättyy tasan, voittaja ratkaistaan yleensä rangaistuspotkukilpailussa.


title: Jatkoaika

text: Jääkiekossa on tavallisesti kolme 20 minuutin pituista erää. Jos ottelu on niiden jälkeen tasan, pelataan yleensä jatkoaika. Se pelataan aina äkkikuolema-periaatteella eli peli ratkeaa, kun syntyy maali. Erien pituudesta on vaihtelua: joissakin peleissa pelataan 20 minuutin jatkoeriä, kunnes tehdään maali (esimerkiksi Liigan pudotuspelit); toisaalta voidaan pelata ennaltamäärätty aika (5–20 min), jonka jälkeen on rangaistuslaukauskilpailu tai ottelu jää tasapeliksi.


title: Jatkoaika

text: Käsipallossa pelataan yleensä kaksi viiden minuutin mittaista jatkoerää. Jos peli on niiden jälkeen edelleen tasan, pelataan toiset kaksi viisiminuuttista erää. Näiden jälkeen ottelu ratkaistaan rangaistusheittokilpailussa.


title: Melvin Jones

text: Melvin Jones (13. tammikuuta 1879, Fort Thomas, Arizona, Yhdysvallat − 1. kesäkuuta 1961 Flossmoor, Illinois) oli yhdysvaltalainen liikemies, joka on tullut tunnetuksi kansainvälisen lionsklubi-palvelujärjestön perustajana.


title: Melvin Jones

text: Jones syntyi Arizonassa, jossa hänen isänsä toimi upseerina. Perhe muutti jatkuvasti Melvinin lapsuudessa ja nuoruudessa. Jones hankki itselleen koulutusta vähin erin ja otti kursseja muun muassa Union Business Collegessa ja suoritti lakiopintoja Chaddock Collegessa, Illinoisissa.


title: Melvin Jones

text: Jones asettui Chicagoon, jossa hän meni työhön vakuutusyhtiö Johnson & Higginsiin. Hän liittyi chicagolaiseen vapaamuurarilooshi "Garden City Lodge No. 141":een vuonna 1906. Vuonna 1909 Jones avoitui ammattimaisen golfinpelaajan Rose Amanda Freemanin kanssa, joka voitti kansallisen naisten avoimen golfkilpailun 1925. Vuonna 1913 hän perusti oman yrityksensä, Melvin Jones Insurance Agencyn.


title: Melvin Jones

text: Yrityksen menestyessä Jones kutsuttiin "Business Circle of Chicago" -liikemiespiirin jäseneksi. Erään jäsenen mukaan kerhon motto oli: "Jos rapsutat minun selkääni, minä rapsutan sinun." Jones koki kutsun etuoikeudeksi ja oli innokkaasti mukana. Hänet valittiin organisaation sihteeriksi 1915. Jones alkoi pohtia, mitä tapahtuisi jos liikemieskerho suuntaisi lahjansa ja energiansa yhteiseksi hyväksi. Vuotta myöhemmin hän alkoi ottaa yhteyksiä muihin liikemiespiireihin ja esitteli ajatustaan palvelukerhoista. Palaute oli varsin positiivista.


title: Melvin Jones

text: Vuonna 1917, 7. kesäkuuta, 27 liikemieskerhon 20 edustajaa eri puolilta maata kokoontui Chicagossa ja he päättivät perustaa liikemiesyhdistyksen, joka omistautuisi yhteiskunnan palvelemiseen. Ryhmä otti nimekseen erään kerhon nimen, "the Association of Lions Clubs". Myöhemmin samana vuonna Jones valittiin yhdistyksen sihteeriksi. Hän oli mukana muotoilemassa toiminta-ajatusta ja vaati alusta alkaen, ettei minkään klubin tulisi toimia jäsentensä taloudellisen edun kasvattamiseen. Ajatus oli kehittynyt varsin kauaksi alkuperäisestä liikemiespiirin toiminnasta.


title: Melvin Jones

text: Jones jatkoi oman yritystoimintansa harjoittamista vuoteen 1926, mutta hän käytti pääasiallisen tarmonsa lionsklubi-ajatuksen levittämiseen. Hän toimi lähestulkoon talkoohengessä, vuoden 1918 yleiskokouksen talouslaskelma paljasti, että Jones oli saanut korvaukseksi 200 dollaria 11 kuukauden työpanoksestaan.


title: Melvin Jones

text: Jones sai monia huomionosoituksia toiminnastaan. Vuonna 1932 presidentti Herbert Hoover nimitti hänet yhdeksi liikemiesvaltuuskunnan jäseneksi, joka kokoontui Valkoiseen taloon keskustelemaan talousongelmista. Vuonna 1939 Jones sai kuubalaisen huomionosoituksen "National Merit Order of Carlos Manuel de Cespedes" silloisen Kuuban hallitukselta. Vuonna 1958 lionsklubien kansainvälinen johtokunta nimitti hänet Lions Internationalin elinikäiseksi pääsihteeriksi.


title: Melvin Jones

text: Melvin Jones kuoli 82-vuotiaana kotonaan Flossmoorissa Illinoisissa. Lionsklubi-järjestö toimii nykyisin 195 maassa ja lionsklubeissa on noin 1,35 miljoonaa jäsentä.


title: Kara (kaupunki)

text: Kara on kaupunki Togon pohjoisosissa. Kara on samannimisen alueen pääkaupunki, ja sen väkiluku on sadan tuhannen paikkeilla. Kaupunki sijaitsee 413 km pääkaupunki Lomésta pohjoiseen.


title: Kara (kaupunki)

text: Kaupungissa on vilkas tori sekä loistohotelleja. Togon entinen presidentti Gnassingbé Eyadéma syntyi Karan lähistöllä.


title: Chrono Cross

text: Chrono Cross on Squaren julkaisema roolipeli. Peli on julkaistu vuonna PlayStationille.


title: Chrono Cross

text: Peli on jatkoa Super Nintendo Entertainment System:ille julkaistulle "Chrono Trigger":lle.


title: Chrono Cross

text: Peli on saanut GameSpotin arvostelussa arvosanaksi täydet 10/10 pistettä.


title: Chrono Cross

text: IGN antoi pelille arvosanaksi 9.7/10 arvostelussaan.


title: Siemennesteen juominen

text: Siemennesteen juominen tarkoittaa siemennesteen nauttimista yleensä joko eroottisin tai uskomuksellisin perustein.


title: Siemennesteen juominen

text: Seksuaalisessa kanssakäymisessä siemennestettä niellään useimmiten suuseksin kliimaksissa, jos mies laukeaa partnerinsa suuhun. Siemennesteen nieleminen on yleinen aihe kovemmassa hardcore-pornografiassa. On olemassa myös seksuaalisia fetissejä siemennesteen juomiseen erillisistä astioista. Esimerkiksi onomatopoeettinen nielemistä kuvaava japanilainen termi "gokkun" (ゴックン) tarkoittaa bukkaken kaltaista pornografian alalajia, joka keskittyy kuvaamaan suurten siemennestemäärien nielemistä.


title: Siemennesteen juominen

text: Siemenneste muodostuu pääosin vedestä, mutta sisältää myös jonkin verran proteiineja sekä pieniä määriä sinkin ja kalsiumin kaltaisia mineraaleja. Siemenneste sisältää noin 5–7 kaloria teelusikallista kohti. Tutkimukset osoittavat siemennesteen omaavan antidepressanttisia ominaisuuksia sen sisältämien adrenaliinin sekä mielialaa säätelevien hormonien ansiosta. Siemennesteen on myös todettu vähentävän raskausmyrkytyksen riskiä.


title: Siemennesteen juominen

text: Terveen miehen siemennesteen juomisesta ei ole terveydellistä haittaa. Sen sijaan siemennesteen juominen altistaa mahdollisille sukupuolitaudeille, kuten HIV:lle ja herpekselle, jos mies on näiden kantaja. Riski on suurempi, jos suun limakalvolla on haavautumia. Vaikka siemennestettä säilöttäisiin jonkin aikaa ennen nauttimista, saattavat virukset säilyä kehon ulkopuolellakin tartuntakykyisinä.


title: Siemennesteen juominen

text: Jotkut Papua-Uuden-Guinean alkuasukasheimot harjoittavat siemennesteen juomista. Heimon nuoret miespuoliset jäsenet juovat heimon vanhimpien siemennestettä, jonka uskotaan sisältävän heidän miehuutensa. Näin heidän voimansa ja valtansa välittyy nuoremmille polville. Toiminnan harjoittamiseen sisältyy yleensä fellaatio.


title: Jalkahiki

text: Jalkahiki on jalkaterästä peräisin oleva hiki ja tämän aiheuttama tuoksu, jota pidetään usein epämiellyttävänä. Jalkahiki syntyy pidettäessä jalkaterää kauan ilmastoimattomassa tilassa kuten sukassa ja kengässä. Jalassa on tiheään hikirauhasia, joiden synnyttämä hiki yhdessä bakteerien kanssa muodostaa tuoksun. Mahdolliset karvat jalkaterässä voimistavat jalkahien hajua suurentamalla jalkaterän pinta-alaa, johon bakteerit levittyvät.


title: Jalkahiki

text: Sukkien materiaali voi vaikuttaa jalkahien voimakkuuteen. Polyesteri ja nylon ovat yleisiä sukkamateriaaleja, jotka eivät hengitä yhtä hyvin kuin esimerkiksi puuvilla, ja voimistavat jalkahien tuoksua. Sukat imevät jonkin verran hikeä, joten kenkien pitäminen ilman sukkia lisää hien määrää jalkaterässä, mikä lisää tuoksua aiheuttavia bakteereita.


title: Jalkahiki

text: Jalkahien tuoksua kuvaillaan esimerkiksi tukevaksi ja juustoiseksi, etikkamaiseksi ja ammoniakkimaiseksi. Sinihomejuustojenkin valmistuksessa käytettyjä "Brevibacterium"-sukuun kuuluvia bakteereita pidetään suurimpina jalkahien aiheuttajina, sillä ne käyttävät ravintonaan etenkin jalkapohjien ja varpaanvälien kuollutta ihoa. Tässä prosessissa metioniini muuttuu metyylimerkaptaaniksi, jolla on rikkimäinen tuoksu.


title: Jalkahiki

text: Myös propionihappoa on havaittu jalkahiessä. Sen lähteenä ovat propionibakteerit, jotka viihtyvät talirauhaskanavissa. Tätä pidetään etikkamaisen jalkahien tuoksun lähteenä, sillä propionihappo on kemiallisesti samankaltainen etikkahapon kanssa.


title: Jalkahiki

text: Jalkahien välttämiseksi on vaihdettava sukat ja kengät tarpeeksi usein, käytettävä hengittäviä sukkamateriaaleja ja pestävä jalat säännöllisesti.


title: Jalkahiki

text: Jalkahien torjuntaan voidaan käyttää erityisiä jalka- ja kenkädeodorantteja. Varhaisimpiin kenkädeodorantteihin kuului maustepippuri, jota venäläiset sotilaat laittoivat 1800-luvulla saappaisiinsa. Lisäksi on kehitetty erilaisia jauheita sekä aktiivihiiltä hyödyntäviä pohjallisia (hajunsyöjiä) pitämään jalkaterät kuivina.


title: Totuuden rakastaminen

text: Totuuden rakastaminen: Tieteenfilosofisia esseitä on vuonna 2003 ilmestynyt Ilkka Niiniluodon kirjoituskokoelma, jonka tekstit käsittelevät yleistajuisesti tieteen luonnetta ja asemaa. Kirjan johtoajatuksena on kriittisen tieteellisen realismin puolustaminen. Niiniluoto arvostelee erilaisia relativistisia, konstruktivistisia ja postmodernistisia ”tieteenvastaisia” käsityksiä.


title: Totuuden rakastaminen

text: Niiniluodon mukaan kokoelman tekstit täydentävät näkemyksiä, joita tekijä on aiemmin kehitellyt teoksissa "Johdatus tieteenfilosofiaan: Käsitteen- ja teorianmuodostus" (1980), "Tieteellinen päättely ja selittäminen" (1983), "Tiede, filosofia ja maailmankatsomus" (1984) sekä "Maailma, minä ja kulttuuri" (1990). Hän on kiteyttänyt kokoelmaan koottujen esseiden heijastamaa kokonaiskäsitystä tieteestä myös englanninkielisessä teoksessaan "Critical scientific realism" (Oxford University Press, 1999).


title: Totuuden rakastaminen

text: Jyrki Alenius kirjoitti "Helsingin Sanomien" arvostelussaan, että vaikka teos on ehdottomasti luettavaa ja taattua tekijänsä tuotantoa, on paikallaan varoituksen sana: ”Niiniluodon argumentaatio on terävyydessäänkin sen verran rauhallista ja kiihkotonta, että hitaampi saattaa helposti erehtyä pitämään johtopäätöksiä selviöinä, jotka eivät voisikaan olla toisin.” Niiniluodon ajattelun heikoksi kohdaksi hän esittää Karl Popperin kolmen maailman teorian.


title: Vähä Koukkujärvi (Hämeenlinna, Evo)

text: Vähä Koukkujärvi on kooltaan pieni järvi, suuri hehtaarin kokoinen metsäinen lampi, joka kuuluu Metsähallituksen luontopalvelut -tulosyksikölle, ja joka on osa Evon virkistyskalastusalueen Metsähallituksen kalastuslupaa edellyttävä kalastuslue.


title: Vähä Koukkujärvi (Hämeenlinna, Evo)

text: Vähä Koukkujärvi on tarkoitettu alle 12-vuotiaille tai liikuntarajoitteisille kalastajille, minkä vuoksi se on ympäristöltään hyvin varusteltu alue. Vähä-Koukkujärveä kiertää kolmen, osin neljän tasaisen lankun levyiset pitkospuut, joiden varrella on useita puisia kaiteilla varustettuja lavoja, joilta voi kalastaa. Yhtenäiset pitkospuut puuttuvat lounaasta, jossa Vähä Koukkujärven ja sen lammen välitse kulkee vain kaksi lankuilla päällystämätöntä maalaamatonta tai pinnoittamatonta teräsputkea.


title: Vähä Koukkujärvi (Hämeenlinna, Evo)

text: Kalastus on sallittu mato-ongella ja virvelillä. Ootto-ongen käyttö on kiellettyä.


title: Vähä Koukkujärvi (Hämeenlinna, Evo)

text: Alueella sisäänajotien ja pysäköimispaikan lähellä on vaja haloille, laavu ja tulisija.


title: Heitto-onki

text: Heitto-onki on virveli, johon on kiinnitetty koho-onki. Erona tavalliseen koho-onkeen on se, että onki voidaan heittää kauas veneestä tai rannasta ja suuren kalan väsyttäminen helpottuu, kun kelalla on ylimääräistä siimaa.


title: Heitto-onki

text: Heitto-onginta ei ole samalla tavalla jokamiehenoikeus kuin onkiminen ja pilkkiminen, sillä siinä käytettävät välineet ovat heittokalastukseen sopivia.


title: Dubbie Bowie

text: Russell ”Dubbie” Bowie (24. elokuuta 1880 Montreal, Quebec – 8. huhtikuuta 1959) oli kanadalainen jääkiekkoilija, jota yleisesti pidetään yhtenä parhaista NHL -liigaa edeltävän ajan pelaajista urheilumuodon historiassa.


title: Dubbie Bowie

text: Bowie pelasi hyökkääjänä lukuisissa Montrealin amatöörijoukkueissa jo 1890-luvulla teini-ikäisenä ja sekä Montreal Victorias -seurassa Kanadan amatöörikiekkoliiga CAHL:ssa että itäisen Kanadan amatöörisarja ECAHA:ssa vuodesta 1896 vuoteen 1908. Hän saavutti maalikuninkuuden viidesti ja viimeisteli ennennäkemättömät 234 osumaa 80 virallisessa liigapelissä. Bowie pelasi Victoriasin Stanley Cupin voittajajoukkueessa 1898. Etevänä mailankäsittelijänä, nimenomaan epätavallisen lyhyen mailan käyttäjänä, tunnettu Dubbie Bowie on valittu moniin 1900-luvun alkupuolen tähdistöjoukkueisiin ja parhaiden hyökkääjien gallerioihin.


title: Dubbie Bowie

text: 20. helmikuuta 1901 Bowie teki Montreal Victoriasin paidassa seitsemän maalia yhdessä ottelussa ja kaksi viikkoa myöhemmin kuusi maalia ottelussa Montreal Shamrocksia vastaan. Kauden päättyessä hän oli viimeistellyt 24 maalia, 14 enemmän kuin toiseksi paras. Uran keskiarvoksi muodostui melkein kolme maalia ottelua kohden ja aikuisten pääsarjatasolla saavutusta pystyi uhkaamaan vain Frank McGee.


title: Dubbie Bowie

text: Hänet otettiin Hockey Hall of Fameen ensimmäisessä pelaajaryhmässä, kun kunniagalleria muodostettiin vuonna 1947.


title: Edward Rydz-Śmigły

text: Edward Rydz-Śmigły, joskus myös asussa Edward Śmigły-Rydz (11. maaliskuuta 1886 – 2. joulukuuta 1941) oli Puolan marsalkka, Puolan epävirallinen johtaja 1935–1939 ja Puolan asevoimien komentaja toisen maailmansodan alussa.


title: Edward Rydz-Śmigły

text: Edward Rydz syntyi pienessä Łapszyn kylässä Itävalta-Unkarille kuuluneessa osassa Galitsiaa vuonna 1886. Hänen isänsä kuoli Rydzin ollessa kaksivuotias. Hän jäi kokonaan orvoksi äitinsä kuoltua 1896, minkä jälkeen hänen kasvattajinaan olivat hänen vähävaraiset isovanhempansa. Kaupungin lääkärin Uranowiczin avulla Rydz onnistui käymään lukion, josta hän kirjoitti ylioppilaaksi erinomaisin arvosanoin vuonna 1905.


title: Edward Rydz-Śmigły

text: Hän opiskeli filosofiaa ja taidehistoriaa Jagiellonian yliopistossa. Valmistuttuaan hän opiskeli taidemaalariksi Krakovan kuvataideakatemiassa sekä Wienissä ja Münchenissä. Jo vuodesta 1908 alkaen Rydz toimi erilaisissa puolalaisissa patrioottisissa järjestöissä. Taideopintojen ohella Rydz kävi myös reserviupseerikorkeakoulun Wienissä ja Itävallan 4. keisarillisessa jalkaväkirykmentti ”Hoch- und Deutschmeisterissa”. Hän kieltäytyi tarjotusta upseerinpestistä ja valmistui kuvataiteilijaksi 1912. Samana vuonna hän oli mukana perustamassa puolisotilaallista järjestöä "Związek Strzelecki" (”Kiväärimiesten yhdistys”).


title: Edward Rydz-Śmigły

text: Heinäkuussa 1914 Rydz kutsuttiin palvelukseen Itävallan armeijaan. Sodan sytyttyä elokuussa hänet siirrettiin Galitsiassa perustettuihin puolalaisiin legiooniin, jotka palvelivat itsenäisenä osana Itävallan keisarillista armeijaa. Hänet sijoitettiin upseeriksi Józef Piłsudskin johtamaan 1. prikaatiin. Ensimmäisen maailmansodan alussa Rydz palveli itärintamalla taistellen venäläisiä joukkoja vastaan. Hän kohosi nopeasti arvoissa ja vuonna 1916 hän oli ylennyt jo everstiksi. Sodasta huolimatta Rydz ei unohtanut taidetta, vaan maalasi ja piti näyttelyn Krakovassa.


title: Edward Rydz-Śmigły

text: Saksa ja Itävalta-Unkari olivat vallanneet Venäjältä alueet, jotka aiemmin olivat kuuluneet Puolaan. Saksa perusti alueelle Puolan kuningaskunnan nukkevaltioksi itselleen. Puolalaiset legioonat ajoivat kuitenkin täyttä itsenäisyyttä eivätkä suostuneet vannomaan uskollisuusvalaa Saksalle. Legioonat hajotettiin 1917 ja niissä sotineet internoitiin. Rydz onnistui välttymään vankeudelta vedoten heikkoon terveyteen. Vangittu Piłsudski nimitti Rydzin itsenäisyyttä ajaneen salaisen sotilasorganisaation POW:n ("Polska Organizacja Wojskowa", ”Puolan sotilasorganisaatio”) komentajaksi. Noihin aikoihin Rydz sai lisänimen ”Śmigły”, joka tarkoittaa reipasta tai nopeaa. Myöhemmin Rydz liitti lisänimen virallisesti sukunimeensä.


title: Edward Rydz-Śmigły

text: Pian Keskusvaltojen tappion ja Saksan antautumisen jälkeen Puola sai itsenäisyytensä. Piłsudski julisti maan itsenäiseksi sodan päättymispäivänä 11. marraskuuta 1918. Puolalaisten legioonien sotilaista ja upseerikunnasta muodostettiin uuden armeijan ydin. Piłsudski, josta tuli uuden valtion johtaja, ylensi Rydz-Śmigłyn samana päivänä prikaatinkenraaliksi.